
Ὅ πί τῇ εὐσήμω καί πανενδόξῳ ἑορτῇ τῶν ἑορτῶν τοῦ Ἀριστιανισμοῦ, τῇ σήµε- 

ρον Μεγάλῃ Κυριακῇ τοῦ Πάσχα, ἔμπλεα χαρᾶς οὐρανίου ἀπονέμομεν πα- 

ο τρικῶς παντί τῷ πληρώματι τῆς Ἐκκλησίας τόν κοσμοσωτήριον χαιρετισµόν, 
«ΧΡΙΣΤΟΣ ΑΝΕΣΤΗ) 

Ἐπισυνάπτομεν δέ καί τόν φωτόνυμον ὕμνον: «Νῦν πάντα πεπλήρωται φωτός 
οὐρανός τε καί γῆ καίτά καταχθόνια», διότι «ἐκ τοῦ τάφου ὡραῖος δικαιοσύνης ἡμῖν 
ἔλαμψεν Ἡλιος»! 

Ὁ Σταυρωθείς Κύριος ἀνέστη ἐκ νεκρῶν αὐτεξουσίως πατήσας τόν θάνατον καί ο... .. 
σκυλεύσας τόν Ἅδην, ἠλευθέρωσε τόν Ἀδάμ σύν πᾶσι τοῖς ἀπ αἰῶνος δεσµίοις τσι - εἰς τά πα 
τοῦ Ἅδου. 

Ἀστράπτει ὅθεν νοητῶς ἡ Ἐκκλησία τοῦ Χριστοῦ σήμερον πληρουµένη Φωτός ἀνεκλαλήτου καί 
χαίρει µετά τῶν Ἀγγέλων. 

Ἀστράπτει ἐμφανῶς καί εἰς τόν περίγειον κόσμον τό ἐκ τοῦ ζωοδόχου Ἰάφου ἀνατέλλον «Άγιον Φῶς» 
συμαπρομαρτοῦν τῇ Ἀναστάσει καί διεγεῖρον τάς καρδίας εἰς πίστιν καίλατρείαν θερµήν τοῦ ὑπέρ ἡμῶν 
παθόντος καί Αναστάντος Χριστοῦ. 

Προοιμιάζει δέ, τό ἀνέσπερον ἐκεῖνο Φῶς τῆς παγγενοῦς ἀναστάσεως τῶν νεκρῶν ἐν τῇ μελλούσῃ ζωῇ. 

Τούτου ἕνεκεν, ὑπαντῶμεν καί ἡμεῖς λαμπαδηφόροι τήν ἐξ οὐρανοῦ ἐμφανῆ µαρτυρίαν, ψάλλοντες µετά 
δέους: «Δεῦτελάβετε φῶς ἐκ τοῦ ἀνεσπέρου φωτός καί δοξάσατε Χριστόν ἀναστάντα ἐκ νεκρῶν»! 

Παρῆλθον ἀπό τῆς ἐπιφανείας τοῦ «Ἁγίου Φωτός», 2000 ἔτη καί θά ἀκολουθήσουν ὁμοίως µέχρι συν- 
τελείας τοῦ κόσμου, εἰς πίστωσιν πασῶν τῶν γενεῶν περί τοῦ δράματος τοῦ Τολγοθᾶ καί τῆς κοσµοσω- 
τηρίου Ἀναστάσεως, ὡς μοναδικοῦ θαύματος σωστικοῦ εἰς τήν ἱστορίαν τῶν ἀνθρώπων. Θά διαμένει οὕτω, 
ἀνεξίτηλος εἰς τόν ἀνθρώπινον νοῦν ἡ ἐκούσιος Σταύρωσις καί Ἀνάστασις, ὡς θεία μυσταγωγία τῶν καρ- 
διῶν καί θερμή ἀγάπησις τοῦ Λυτρωτοῦ, µετά θαυμασμοῦ δεόντως, διά τό κράτος τῆς ἐξουσίας Του. 

Διότι: Ὡς Υἱός τοῦ ἀνθρώπου ἀπέθανεν ἐπί τοῦ Σταυροῦ ὅπως ἐκπλύνη διά τοῦ Τιμίου Αὐτοῦ αἵμα- 
τος τήν προπατορικήν ἁμαρτίαν καί τάς ἰδικάς µας ἁμαρτίας καί ἁπαλλάξῃ τό ἀνθρώπινον γένος ἐκ τῆς 
τυραννίας τοῦ Ἅδου. Ὡς Υἱός δέ τοῦ Θεοῦ, κατά τήν ἔνδοξον καί σωτήριον Αὐτοῦ Ἀνάστασιν ὑπερύψω- 
σεν Ἑαυτόν εἰς τήν δόξαν καίλαμπρότητα τοῦ Θεοῦ καί ἐπεσφράγισε τήν καταλλαγήν καί δικαίωσιν τοῦ 
ἁμαρτωλοῦ ἀπέναντι τοῦ πανοικτίρµονος Θεοῦ, κατά τόν Θεἴον Παὔῦλον «Παρεδόθη διά τά παραπτώµα- 
τα ἡμῶν καί ἠγέρθη διά τήν δικαίωσιν ἡμῶν» (Ῥωμ. Δ-25). 

Ἡ Ἀνάστασις τοῦ Χριστοῦ ὅθεν, εἶναι γεγονός ἱστορικόν καί ἀδιάψευστον, μαρτυρούμενον καί ὑπ' αὐτῆς 
τῆς κουστωδίας τῶν στρατιωτῶν, µή δυνηθέντων νά φρουρήσουν τόν Κύριον εἰς τόν τάφον ἀναστάντα 
αὐτεξθυσίῶς καί ἀναστήσαντα πολλά σώματα τῶν κεκοιµηµένων Ἁγίων. Ἐγένοντο δέ οἱ στρατιῶται, 
μᾶλλον, ο πρῶτοι µηνυταί τῆς Ἀναστάσεως εἰς τούς Ἰουδαίους καί ἐν συνεχεία αἱ Μυροφόροι 1υναῖκες, 
πρῶται ἰδοῦσαι” τήν Ἀνάστασιν Αὐτοῦ καί ἀκούσασαιτόν χαρμόσυνον λόγον τοῦ Ἀναστάντος ΧΑΙΡΕΤΕΙ 
-.Ὄναως ἡ Ἀνάστασις τοῦ Χριστοῦ τυγχάνει ἀπαρχή καί ἀσφαλές ἐχέγγυον τῆς προσδοκωµένης 
ωάναστάσεως τῶν νεκρῶν κατά τήν δευτέραν Αὐτοῦ παρουσίαν ἐπί τῆς γῆς. 

Κατά ταῦτα καί ἐν' ἐπιλόγῳ, ἐπευχόμεθα πατροποθήτως καί [προτρεπόμεθα, ὅπως ἡ περί τῆς σωτηρίας 
ἡμῶν ὑπόθεσις εἴη ἡ κυρία φροντίς καί μέριμνα τῆς ζωῆς ὑμῶν, διότι πρός τόν σκοπόν τοῦτον ἐγένετο ὅλη 
ἡ σὀφή καί σωτήριος οἰκονομία τοῦ Θεοῦ. 

Εὐχόμενοι δέ πᾶσι τοῖς ἀπεκδεχομένοις τήν ἔνδοξον δευτέραν παρουσίαν τοῦ Χριστοῦ, τήν αἰωνίαν 
χαράν τῆς ἐκ δεξιῶν Αὐτοῦ παραστάσεως, διατελοῦμεν μετ’ εὐχῶν διαπύρων καί πατρικῶν, ἀπονέμοντες 
τόν ἐν. Χριστῷ ἀσπασμόν καί προσφωνοῦντες χαρμοσύνως καί αὖθις τόν ἐπινίκιον χαιρετισµόν. 

Ὁπωσ η, κάθε ἕ ἔτος οἱ Γνήσιοι Ὀρθόδοξοι ο. 


στιανοί ἐτίμησαν ἰδιαιτέρως τὴν ἑορτὴην τῆς 
Ὀρθοδοξίας. Εἰς τὸ Ἀρχιερατικόν συλλείτουρ- 
γον τὸ ὁποῖον ἔλαβεν χώραν εἰς τὸν Καθεδρι- 
κόν Ἱερὸν Ναόν Ἁγίου Ἀθανασίου Νέας Φιλα- 
δελφείας προεξῆρχεν ὁ Σεβασμιώτατος Μητρο- 
πολίτης Πειραιῶς καὶ Σαλαμῖνος κ. Γερόντιος, 
συμπαραστατούμενος ἀπό τούς Ἀρχιερεῖς 
Ἀττικῆς καὶ Βοιωτίας κ. Χρυσόστομον καὶ Μα- 
ραθῶνος Χ. Φώτιον, ἐνῶ παρίσταντο συµπρο- 
σευχόµενοι ὁ Μακαριώτατος Ἀρχιεπίσκοπος 
Ἀθηνῶν κ. Χρυσόστομος Β΄ καί ὁ Σεβασμιώτα- 
τος Μητροπολίτης Ἀττικῆς καί Διαυλείας κ. 
Ἀκάκιος. Τὸν θεῖον λόγον ἐκήρυξεν ὁ Σεβα- 
σµιώτατος Μητροπολίτης Ἀττικῆς καὶ Βοιωτίας 
κ. Χρυσόστομος καὶ μετὰ τὸ πέρας τῆς θείας 
λειτουργίας καὶ τὴν λιτάνευσιν τῶν Ἱερῶν 
Εἰκόνων ὃ Μακαριώτατος Ἀρχιεπίσκοπος 
Ἀθηνῶν κ. Χρυσόστομος ἀνέγνωσεν εὐκρινῶς 
τὸ Συνοδικόν τῆς Ὀρθοδοξίας, 

Τό ἑσπέρας ἐγένετο ἢ ἑόρτιος Συνοδική 
ἐκδήλωσις εἰς την αἴθουσαν τοῦ Ὀργανισμοῦ 
Λιμένος Πειραιῶς. Κεντρικός ὁμιλιτής ἤτο ὁ 


Αἰδεσιμολογιώτατος Πρεσβύτεροςπ. Νικόλαος 


Δημαρᾶς ὁ ὁποῖος, μετὰ τό πρῶτο µου- 
σικόν µέρος τῆς ἐκδηλώσεως, ἀνέπτυξε 
τό θέµα: 


Ὀρθοδοξία καί ἱερωσύνη, Ἐκκλησία 
σηµαινοµένη ἐν τοῖς µυστηρίοις 


Μακαριώτατε Ἀρχιεπίσκοπε τῆς Ἁγιωτάτης 
καί Μαρτυρικῆς Ἐκκλησίας µας, 
Σεβασμιώτατοι Ἅγιοι Ἀρχιερεῖς, 

ἀδελφοί καί Πατέρες, 

κύριοι ἐκπρόσωποι τῆς Πολιτείας! 


. Τό ἀνθρώπινο γένος ἔχει µόνον ἕναν 
αληθινό φίλο. 

Ἱόν Χριστόν! 

Διότι µόνον ὁ Χριστός μπορεῖ νά προσφέρει 
ἀπάντηση στό ἀγωνιῶδες ἐρώτημα τοῦ ἀνθρώπου 
γιά τόν θάνατο. Ὅτι ὁ θάνατος νικήθηκε µέ τόν 
θάνατο τοῦ Χριστοῦ καί τήν Τριήμερή του Ἀνάστα- 
ση, ὅτι ἡ Ζωή ἀνέτειλε ἐκ τοῦ Τάφου καί ὅτι ὁ 
διάβολος κατηργήθη. 

Αὐτός εἶναι ὁ πραγματικός φίλος πού λυτρώνει 
τό ἀνθρώπινο γένος ἀπό τόν φόβο τοῦ θανάτου καί 
τοῦ δίνει τό δικαίωµα νά εἶναι ἐλεύθερο ἀπό τά 
δεσµά τοῦ Ἅδου. Τό δικαίωµα αὐτό τό δίνει σέ 
ὅλους, ὅσοι πρίν φόβῳ θανάτου, διά παντός τοῦ ζῆν 
ἔνοχοι ἦσαν δουλείας! 

Ἰότε µία Ἐκκλησία εἶναι Ὀρθόδοξη, ἑ ὅταν μπορεῖ 
ὄχι µόνον νά διακηρύξει στούς ποτους τό αἰώνιο 
μήνυμα τοῦ Ἀναστάντος Χριστοῦ, ὅτι ὁ θάνατος 
πατήθηκε καί ὁ διάβολος καταργήθηκε, ἀλλά µπο- 
Ρεῖ καί νά προσφέρει τήν αἰώνια ζωή στά μέλη τῆς, 
πού εἶναι σώμα Χριστοῦ! Πού. μπορεῖ. νά νικᾶ συ- 
γεχῶς ὅλους τούς θανάτους τοῦ ᾿πεπτωκότος 
κόσμου, νά δίνει τήν δύναμη καί τούς τρόπους γά. 
συνειδητοποιήσουν τά µέλη της τήν “προσωπική 
τους ἀθανασία καί τήν αἰωνιότητα τῆς ψυχῆςτους, 
ἔχοντας αἴσθηση, ἀπό αὐτή τήν ζωή, τῆς αἰωνίου 
ἄλλης βιοτῆς τήν ἀπαρχήν. 

Ὁ Χριστός ἐνεργεῖ στήν Ὀρθοδοξία µέ τήν 
ἱερωσύνη. Καί ἡ ἱερωσύνη φανερώνει τόν Χριστόν 


Ἱ--- 

στή ζωή τῆς Ὀρθόδοξης Ἐκκλησίας µέ τήν δύναμη 
τῶν μυστηρίων. 

Γι’ αὐτό καί ἔγιναν ἀγῶνες νά διατηρηθεῖ τό 
φάρμακο τῆς ἀθανασίας ἀνόθευτο. Τι αὐτό 
ἀγωνίσθηκαν οἱ Πατέρες µας νά διατηρήσουν τά 
Ἅγια Θυσιαστήρια ἀμόλυντα καί τήν ἱερωσύνη κα- 
θαρή. 

Μετά τήν ἐπάρατη Νεοηµερολογιακή ἀλλαγή 
καί τήν ἐμφάνιση τοῦ ὀλεθρίου Οἰκουμενισμοῦ, οἱ 
πιστοί συσπειρώθηκαν γύρω ἀπό τούς γνησίους 
λευίτες τῆς Ὀρθοδόξου Ἐκκλησίας µας. Κατ’ ἐξοχήν 
ἀκολούθησαν τόν µεγάλο Ὁμολογητή, πρώην 
Φλωρίνης Χρυσόστομο. Καί ἀργότερα, πῆρε ἡ 
Ἐκκλησία µας τήν Ἀρχιερωσύνη ἀπό τούς ἀγωνι- 
ζομένους καί ἐξορίστους Ρώσσους ἀδελφούς µας 
τῆς Διασπορᾶς καί ἀπό τόν Ἅγιο Φιλάρετο, στήν 
µακρυνή Ἀμερική. 

Συνέχισε ἔτσι ἡ Ὀρθόδοξη Ἐκκλησία, στήν 
Ἑλλάδα µας, τόν ἀγῶνα τῆς Ὀρθοδοξίας, γιά νά 
μπορεῖ νά προσφέρει τήν ἐλπίδα καί τήν ἀθάνατη 
ζωή, τήν κάθαρση, τόν φωτισμό καί τήν θέωση διά 
τῶν Ἁγίων Μυστηρίων, ὑπό τήν φωτισμένη ἡγεσία 
τοῦ Μακαριωτάτου Ἀρχιεπισκόπου µας κ.κ. Χρυ- 
σοστόµου τοῦ Β᾽, συμπαραστατουµένου καί ὑπό 
τῶν ἄλλων ἀγωνιστῶν Ἀρχιερέων τῆς Συνόδου µας 
καί ὑπό πλήθους ἱερέων, τῶν ζηλωτῶν Πατέρων 
καί τῆς γεραρᾶς Ἱερᾶς Μονῆς Ἐσφιγμένου στό 
Ἅγιον Ὄρος µέχρι σήµερα. 

Ἀδελφοί καί Πατέρες! 

Ἡ δύναμη τοῦ φωτός καί τοῦ νεροῦ, τοῦ ἀέρα καί 
τῶν λίθων, εἶναι τοῦ Θεοῦ δύναμη. 

Ἡ δύναμη µέτήν ὁποία τό ψάρι κολυμπάει καί τό 
πουλί πετάει, εἶναι τοῦ Θεοῦ δύναμη. 

:Ἡ δύναμη πού ἔχει ὁ σπόρος καί βλαστάνει, τό 
χόρτο καί βγάζει φύλλωμα, ὁ ἄνθρωπος καί ζεῖ καί 
ἀναπνέει καί κινεῖται, σκέπτεται καί ὑπάρχει, εἶναι 


'ποῦ Θεοῦ δύναμη. 


Ὁ Θεός εἶναι ἡ πηγή τῆς ζωντανῆς καί φοβερῆς 
δυνάμεως καὶ ἔξω ἀπό τούτη τήν πηγή, ἄλλες δέν 
ὑπάρχουν.' Ὁ | 

Στόν Θεό βρίσκεται ὅλη ἡ σοφία, καί δέν ὑπάρχει 
σοφία µήτε ὑπάρχει γνώση, ἀκόμη καί ἐλαχιστότα- 
τη ἐκτός τοῦ Θεοῦ. 

Σέ κάθε κτιστό πρᾶγμα ἔδωσε ὁ Θεός τήν σοφία 
Του. ο ὃς. | 

Σοφία ἔδωσε στό ἄλογο, στή μέλισσα, στό χε- 

λιδόνι καί στόν πελαργό. Μέ σοφία δηµιούργησετό 


ξύλο, τόν λίθο, τό νερό καί τόν ἀέρα, τήν φωτιά, τόν 
ἄνεμο καί τόν αἰθέρα. 

Σέ ὅλα ὑπάρχει ἡ σοφία τοῦ Θεοῦ καί τίποτε 
δέν θά μποροῦσε νά ὑπάρξει δίχως, ἔστω καί λίγη, 
σοφία. 

Κατά τήν σοφία τοῦ Θεοῦ τό ἄλογο διαισθάνε- 
ται τόν κίνδυνο, ἡ μέλισσα κατασκευάζει κηρήθρα, 
τό χελιδόνι πλέκει τή φωλιά του, ὁ πελαργός ξέρει 
πότε θά γεννήσει, τό δένδρο γνωρίζει νά αὐξάνεται, 
ἡ πέτρα νά σιωπᾶ καί νά δημιουργεῖ κρυστάλλους, 
τό νερό γνωρίζει νά ρέει στόν κατήφορο καί νά 
πετᾶ στά σύννεφα, ἡ φωτιά νά καίει καί νά φωτίζει 
καί νά κοιμᾶται κλεισµένη σέ κάθε πρᾶγμα. 

Ὁ ἄνεμος γνωρίζει νά πνέει στούς ὁρίζοντες, νά 
φέρνει τήν κάθαρση καί τήν ὑγεία καί νά διώχνει 
τήν ἀρρώστια μακρυά καί ὁ αἰθέρας γνωρίζει ὅλα 
ὅσα ὑπάρχουν ἀνάμεσα στ’ ἀστέρια καί ὅσα εἶναι 
πάνω καί πέρα ἀπό τά σύμπαντα. 

Πραγματικά κανένας δέν ἔχει τήν δική του προ- 
σωπικἠ σοφία, τήν ὁποία νά δημιούργησε ὁ ἴδιος ἤ 
νά γέννησε ἀφ᾽ ἑαυτοῦ του, ἀλλά ὅλη ἡ σοφία 
πηγάζει ἀπό τήν µία καί μοναδική πηγή τῆς σύνο- 
λης σοφίας. Καΐ τούτη ἡ πηγή βρίσκεται στόν Θεό. 

Στό Θεό βρίσκεται καί ὅλη ἡ ἀγαθότητα. Πύ αὐτό 
καί ὁ Κύριος διακηρύσσει, ὅτι κανένας δέν εἶναι 
ἀγαθός ἐκτός µονάχα ἀπό τόν Θεό. 

Ἡ ἀγαθότητά Του περικλείει τήν εὐσπλαχνία 
Ίου, τήν ὑπομονή καί τήν συγχωρητικότητα 
ἀπέναντι στούς ἁμαρτωλούς. 

Ὁ Κύριος δάνεισε τήν ἀγαθότητά του σέ κάθε 
πλάσμα, γι αὐτό σέ κάθε Θεἴκό κτίσμα ὑπάρχει καί 
Θεία ἀγαθότητα, στίς πέτρες, στά φυτά, στά ζῶα, 
στή φωτιά, στό νερό, στόν ἀέρα, στόν ἄνεμο! Ὅλη 
αὐτή ἡ ἀγαθότητα εἶναι δοσµένη ἀπό τόν Θεό, τήν 
ἀστείρευτη, ἄπειρη καί φοβερή πηγή ἁπάσης τῆς 
ἀγαθότητος. 

Ὁ Θεός εἶναι ἡ ἀτελεύτητη Δύναμη, ἡ ἀτέλειωτη 
Σοφία, ἡ ἄπειρη Ἀγαθότητα. 

Δύναμη, Σοφία καί Ἀγαθότητα, 

Πατήρ, Υἱός καί Ἅγιον Πνεῦμα, 

τρία πρόσωπα ἀχωρίστως καί αἰωνίως ἑνωμένα. 

Πουθενά ἀλλοῦ, ὅμως, δέν φανερώνονται ἡ 
Δύναμη, ἡ Σοφία καί ἡ Ἀγαθότητα τοῦ Θεοῦ τόσο 
ἔντονα καί ἀποτελεσματικά, ὅπως φανερώνονται 
καί ἐνεργοῦνται στήν εἰρηνόχυτη Ὀρθοδοξία. 

Ἡ δύναμη, ἡ Σοφία καί ἡ Ἀγαθότητα ἐνερ- 
γοῦνται καί παρέχονται στούς πιστούς µέ τά 
μυστήρια καί τήν Ἱερωσύνη στήν Ἐκκλησία. 

Ὀρθοδοξία καί Ἱερωσύνη εἶναι ἀχωρίστως καί 
αἰωνίως ἑνωμένα. 

Ἡ Ὀρθοδοξία ἀκτινοβολεῖ µέ τήν Ἱερωσύνη καί 
ἡ Ἱερωσύνη φανερώνεται µέ τήν Ὀρθοδοξία. 

Μέ τήν Ἱερωσύνη στήν Ἐκκλησία κατεβαίνει ὁ 
Οὐρανός στή γἢ καί µέτήν Ὀρθοδοξία ἡ γῆ γίνεται 
Οὐρανός. 

Ἡ δύναμη. ἡ σοφία καί ἡ ἀγαθότητα τῆς Πα- 
ναγίας Τριάδος ἀποκαλύπτονται µέ ἕνα λόγο γιά 
τήν ἱερωσύνη στήν Ὀρθόδοξη Ἐκκλησία. 

Στήν Ὀρθόδοξη Ἐκκλησία βρίσκεται ὅλη ἡ 
σοφία, καί δέν ὑπάρχει σοφία, µήτε ὑπάρχει γνώση, 
ἀκόμη καί ἐλαχιστότατη, ἐκτός τῆς Ὀρθοδοξίας. 

Ἡ Ὀρθοδοξία εἶναι ἡ πηγή τῆς ζωντανῆς καί φο- 
βερῆς δυνάµεως καί ἔξω ἀπό τούτη τήν πηγή, ἄλλες 
δέν ὑπάρχουν. 

Ὅλη ἡ ἀγαθότητα εἶναι δοσµένη ἀπό τόν Θεό, 
τήν ἀστείρευτη, ἄπειρη καί φοβερή πηγή ἁπάσης 
τῆς ἀγαθότητος, διά τῆς Ἱερωσύνης στήν Ὀρθόδο- 
ξη Ἐκκλησίαι 

Ἡ Ὀρθοδοξία εἶναι Ἐκκλησία σηµαινοµένη ἐν 


τοῖς µυστηρίοις, κατά τόν μυστικό τοῦ 14ου αἰῶνος 
Νικόλαο Καβάσιλα. 

Ἐν τοῖς οἴκοις Δαυίδ, τοῦ νέου Ἰσραήλ τῆς Χάρι- 
τος, τοῦ πληρώματος τῆς Πεντηκοστῆς, ἐν τοῖς 
οἴκοις τῆς Ὀρθοδόξου Ἐκκλησίας, τά φοβερά τελε- 
σιουργοῦνται. 

Στό ἐρώτημα τῶν μαθητῶν τοῦἸωάννου, «Σύ εἶ, 
εἰ ἕτερον προσδοκῶμεν», ἀπαντᾶ ὁ Κύριος: «Πη- 
γαίνετε καί πές τε στόν Ἰωάννη αὐτά πού βλέπετε», 
ὅτι: «Τυφλοί ἀναβλέπουν, κωφοί ἀκούουν, λεπροί 
καθαρίζοντα!, δαιμόνια ἐκβάλλονται, νεκροί ἀνί- 
στανταη» 

Τά διαρκῆ αὐτά θαύματα ἐπαναλαμβάνονται 
ἀενάως µέτήν Ἱερωσύνη στήν Ὀρθόδοξη Ἐκκλησίαί 

Ὄχι, ὅμως, µόνον τυφλοί, ὡς πρός τούς σωµατι- 
κούς ὀφθαλμούς, ἀλλά κυρίως τυφλοί ὡς πρός τούς 
ὀφθαλμούς τῆς ψυχῆς, ἀναβλέπουν]! 

Ἰῶν κωφῶν ἀνοίγουν τά πνευματικά ὦτα καί 
ἀκούουν καί κατανοοῦν! 

Λεπροί ἀπό τήν ἁμαρτία καθαρίζονται! 

Δαιμονιώδη πάθη τιθασεύονται καί ἐκβάλλονται 
ἀπό τήν ψυχή! 

Νεκροί, πού συγκαταλέγονταν µέ τούς νεκρούς, 
τούς θάπτοντας τούς ἑαυτῶν νεκρούς, ἀναζοῦν! 

Ἀπολωλότες στίς ἄνυδρες πνευματικά ἐρήμους, 
εὑρίσκονται καί σώζονται! 

Νά, ὁ Χριστός παρατεινόµενος εἰς τούς αἰώνας! 
πού εἶπε: 

«Ίά σηµεῖα ἅ ἐγώ ποιῶ κἀκεῖνος ποιήσει καί 
μείζονα τούτων ποιήσει! 

Ἐν τῷ ὀνόματίμου, δαιμόνια ἐκβαλοῦσι, γλώσσαις 
λαλήσουσι καινές, ὄφεις ἀροῦσι, ἐπί ἀρρώστους 
χεῖρας ἐπιθήσουσι καί καλῶς ἔξουσι, κἄν θανάσιµόν 
Τι πίωσι, οὐ µή αὐτούς βλάψει». 

Νά, λοιπόν, ἀδελφοί, σπεύσατε ἐπί τάς πηγάς 
τῶν ὑδάτων καί τοῦ ἁγιασμοῦ, σπεύσατε στήν 
Ἁγιωτάτην Ὀρθόδοξον Ἐκκλησίαν, δράµετε εἰς τό 
στάδιον τῶν ἀρετῶν, ἀγωνίσασθε εἰσελθεῖν διά τῆς 
στενῆς πύλης. 

Ὅσον ἔχετε ἀνοικτούς τούς ὀφθαλμούς πλη- 
ρώσατε αὐτούς δακρύῶων µετανοίας καί κατανύξε- 
ως, πρίν ἤ ἐκεῖνοι σκεπασθῶσιν διά τοῦ κονιορτοῦ, 
ὅσον ἔχετε τάς χεῖρας ἐλευθέρας, πληρώσατε αὐτάς 
ἀγαθῶν ἔργων καί σταυρώσατε ἑαυτούς εἰς τήν 
προσευχήν, ὅσον οἱ πόδες ὑμῶν σᾶς ὑπηρετοῦν, 
δράµετε ὀπίσω τῆς καλῆς ἐργασίας, πρίν ἤ τά µέλη 
ὑμῶν δεθῶσιν διά τοῦ ἀκαταλύτου ἐκείνου δεσμοῦ, 
διδάσκει ὁ Ἀββᾶς Ἰσαάκ ὁ Σὔρος. .... όρ 








Φίλοι τοῦ Χριστοῦ! 

Ὁ Ὀρθόδοξος ἱερεύς εἶναι µέγας, ὅταν τελεῖ τίς 
καθημερινές ἀκολουθίες, καί ἰδιαίτερα τό µμυστήριον 
τῆς Θείας Εὐχαριστίας. 

Ἔχει ἀναλάρβει τήν ὕψιστη ἐξουσιοδότηση ἀπό 
τόν Οεό. 

Εἶναι παντοδύναµος ἐν τῇ ἱερωσύνῃ τοῦ Ἆρι- 
στοῦ καί μπορεῖ νά ἱκετεύσει τόν Θεόν γιά τόν 
κόσμο Ίου. 

Πόσο ἀξιοσέβαστο εἶναι τό ἀξίωμα τῆς {ε- 
ρωσύνης! Πόσο µεγάλη, σωτήρια καί θαυμαστή 
εἶναι ἡ χάρις τῆς ἱερωσύνης! 

Μέ τήν ἱερωσύνη ὁ Κύριος ἐπιτελεῖ ἔργα μεγάλα 
καί σωτηριώδη. Καθαρίζει καί ἁγιάζει τά λογικά 
πλάσματά Του, τήν φύση, τά ζῷα, ὅλα τά στοιχεῖα. 

Ἀπαλλάσσει τούς ἀνθρώπους ἀπό τούς δαίµο- 
γες, τούς ἀναγεννᾶ, τούς ἐνισχύει. 

Τό Ἅγιον Πνεῦμα διά τοῦ ἱερέως μεταβάλλει τόν 
ἄρτο καί τόν οἶνο σέ Ἄχραντο Σῶμα καί Τίμιον Αἷμα 
Αὐτοῦ ΤοῦἸδίου, Ἰοῦ Θεανθρώπου Χριστοῦ µας. 

Ὁ ἱερεύς τελεῖ τό µυστήριον τοῦ γάµου καί τόν 
κάνει τίµιο καί τήν κοίτη ἀμίαντη. 

Λύνει διά τῆς Χάριτος τοῦ Ἁγίου Πνεύματος τίς 
ἁμαρτίες καί θεραπεύει ἀσθένειες µέ τό Ἅγιον 
Εὐχέλαιο. 

Μεταβάλλει τήν γῇ σέ οὐρανό. 

Ἑνώνει τόν ἄνθρωπο µέτόν Θεό. 

Ἑνώνει σέµιά σύναξη ἀγγέλους καί ἀνθρώπους. 

Τί στεροῦνται ἐκεῖνοι πού δέν ἔχουν ἱερέα! 

Πού εἶναι µακρυά ἀπό τήν Θεία Λειτουργία! 

Πού δέν γνωρίζουν, τό τί συμβαίνει κατά τήν 
τέελεση τῆς Ἀναιμάκτου Θυσίας, στήν Ἁγιώτατη 


Ἐκκλησία µας, ὅπου στό Θυσιαστήριό της πα- 


ρεστήκασι χιλιάδες Ἀρχαγγέλων καί μυριάδες 
Ἀγγέλων, Θρόνοι, Κυριότητες, Δυνάμεις, Ἐξουσίες, 
τά πολυόμµατα Χερουβείµ καί τά ἑξαπτέρυγα 2ε- 
ραφείμ, Μετάρσια, Πτερωτά! 

Πού δέν γνωρίζουν ὅτι στήν Θεία Λειτουργία 
τῆς Ὀρθοδόξου Ἐκκλησίας µας κατεβαίνει ὁ 
οὐρανός στήν ΥΠ! 

Πού φθείρονται μέ τόν κόσµο, πού φθίνει καί 
παρέρχεται, µαζί µέ τήν ἐπιθυμία τῶν ὀφθαλμῶν καί 
τήν ἀλλαζονεία τοῦ βίου. 

Καΐ χάνουν καί αὐτήν τήν πρόσκαιρη ζωή καί 
κυρίως τήν ἄλλη, τήν αἰώνια. 

Πόσο φτωχοί εἶναι οἱ ἀδελφοί µας, πού ἐν συ- 
νειδήσει μένουν µακρυά ἀπό τήν Ἁγιωτάτην µας 
Ὀρθόδοξη Ἐκκλησία! 





Πόσο ταλαίπωροι εἶναι, ὅταν, ἐπιπλέον, Τήν κα- 
τηγοροῦν 

Στεροῦνται τῆς πνευματικῆς ἀλλά καί τῆς σωµα- 
τικῆς δυνάµεως καί δωρεᾶς τοῦ Χριστοῦ µας, τῆς ψυ- 
χοσωματικῆς ἀνασυγκροτήσεως πού παρέχει ἡ Θεία 
Χάρις, πού παίρνουμε ἐμεῖς µέσα στόν ὁλόφωτο καί 
πλήρη Θείας Δόξης Ὀρθόδοξο Ναό µας. 

Ὅπου καί ᾽μεῖς περιβαλλόμαστε τό Φῶς ὡς 
ἱμάτιον τῆς ψυχῆς µας. 

Στεροῦνται οἱ φτωχοί ἀδελφοί µας τῆς ἀνα- 
καινίσεως τῆς ψυχῆς καί τῆς ἰάσεως τοῦ σώματος 
πού πάσχει ἀπό τήν ἁμαρτία! 

Ἀλλά πρωτίστως στεροῦνται τῆς καθάρσεως καί 
τῆς καλῆς ἀλλοιώσεως τῆς ψυχῆς, τῆς ἄλλης βιοτῆς 
τῆς αἰωνίου τήν ἀπαρχήν! 

Στεροῦνται τῆς αἰωνίου σωτηρίας. 

Βλέπουμε τά µάτια τῶν παιδιῶν µας καί τῶν ἀγω- 
νιζοµένων τόν ἀγῶνα τόν καλόν Ὀρθοδόξων 
ἀδελφῶν µας, µετά τήν Θεία Λειτουργία καίτήν Θεία 
Μετάληψη, νά ἀκτινοβολοῦν τό Φῶς τοῦ Χριστοῦ! 

Βαπτισμένοι µέσα στό φῶς τῆς Θείας Λατρείας, 
εἶναι εἰρηνικοί, πρᾶοι, συγκαταβατικοί, γεμᾶτοι 
ἀγάπη καί ὑπερκόσμια χαρά. Εἶναι περιβεβλημένοι 
μέ τήν ἴδια τήν αἰώνια δόξα, πού περιέβαλλε τούς 
Ἁγίους Αποστόλους, τούς Μάρτυρες, τούς Ὁμο- 
λογητές, τούς Μεγίστους Φωστῆρες τῆς Τρισηλίου 
Οεότητος, ὅταν μετεῖχαν στήν Θεία Μυσταγωγία! 

Μεταλάβαιναν τό Φῶς καί γίνονταν Φῷῶς! 

Καί ἐμεῖς τοῦ ἰδίου φωτός µεταλαμβάνουμε, τήν 
ἴδια δόξα περιβαλλόμαστε. 

Πιατί Ἰησοῦς Χριστός ὁ αὐτός, καί χθές καί σήµε- 
ρον καί εἰς τούς αἰῶνας! 

Μέ γλυκύτητα στόν λόγο, µέ τήν οὐράνια χαρά 
τοῦ Χριστοῦ νά λάμπει στά µάτια τους, µέ φωνή 
πού προδίδει τήν θέρµη τῆς καρδιᾶς, ξεχύνονται 
στόν κόσµο καί φωτίζουν τόν κόσμον καί ὡς τέκνα 
Φωτός περιπατοῦν, οἱ Χριστοφόροι καί Θεοφόροι 
πλέον Χριστιανοί, ἐνισχυμένοι µέ τόν Οὐράνιον 
Ἄρτον καί τόν Θεἴον Αἷμα τοῦ Χριστοῦ µας, ἀνα- 
γεωμµένοι, δυνατοί, στεφανωμµένοι µέ τήν δόξα τοῦ 
Οὐρανοῦ καί τούς ἁγίους Ἀγγέλους νά τούς πα- 
ραστέκουν, γιατί εἶναι ναοί τοῦ Ἁγίου Πνεύματος, 
κατά τόν Μέγαν Παὔλον. 

Οἱ δέ δαίμονες τρέμουν! Ἰά πονηρά ἔργα τους 
καταρρέουν, καί δέν μποροῦν νά πλησιάσουν κἄν 
τήν πλήρη Θείας Χάριτος καί ἐνθέων συναι- 
σθηµάτων καρδίαν τῶν δικαιωµένων ἐν Χριστῷ 
ΧἈριστιανῶν. 











Ὡς ὡραῖοι οἱ πόδες τῶν εὐαγελιζομένων εἰρήνην! 

Γι αὐτό, ἀδελφοί καί φίλοι τοῦ Χριστοῦ, 
ὀφείλουμε ἐμεῖς οἱ ἱερεῖς, κατ’ ἐξοχήν, νά εἴμαστε 
φῶς, κατά τόν λόγον τοῦ Σωτῆρος: 

«Ὑμεῖς ἐστέ τό φῶς τοῦ κόσμου», καί πάλιν μᾶς 
προτρέπει νά ἔχουμε τέτοια ἔργα, πού θά δοζάζουν 
τόν Ἀρχηγόν τῆς ζωῆς ἡμῶν. 

«Οὕτω λαμψάτω τό φῶς ὑμῶν ἔμπροσθεν τῶν 
ἀνθρώπων, ὅπως ἴδωσιν οἱ ἄνθρωποι τά καλά ὑμῶν 
ἔργα καί δοξάσωσιν τόν Πατέρα ὑμῶν τόν ἐν τοῖς 
οὐρανοῖς». 

Νά βαπτιζόµαστε στό Φῶς τῆς Θείας Λει- 
τουργίας καί νά ἀστράφτουμε ἀπό ἔνθεη χαρά. 

Ὁ λόγος µας νά εἶναι ἅλατι ἠρτυμένος, νά 
φεύγουμε τήν ἀργολογία. 

Ὁ Παράδεισος τῆς ψυχῆς µας νά ἑνώνεται µέτόν 
οὐράνιο Παράδεισο! 

Ἱότε θά προδίδεται, καί χωρίς νά θέλουμε, ἡ 
πλήρης ἀγάπης καί Θείου Φωτός κατάσταση τῆς 
ψυχῆς µας, γιατί ὁ κάθε λόγος µας θά εἶναι λόγος 
αἰώνιας ζωῆς, πού οἱ ψυχές πού ἀγωνίζονται καί 
βρίσκονται στήν ἴδια πορεία µέ μᾶς πρός τόν 
γλυκύτατον, πρᾶγμα καί ὄνομα, Χριστόν µας, θά 
αἰσθάνονται τήν πνευµατικήν ὀμορφιά καί τήν θεία 
ἔκπληξη πού βιώνει καί ὁ ἱερεύς τους. 

Ἄδελφοί καί Πατέρες! 

Οἱ Ἕλληνες Πατέρες ἀνέκαθεν δίδασκαν ὅτι ὁ 
Θεός δέν ἐποίησε θάνατον, συνέδεαν δέ στενῶς τίς 
ἔννοιες θάνατος, σατανᾶς καί ἁμαρτία. 

Ἡ εὐσέβεια τῆς Ὀρθοδοξίας εἶχε πάντοτε ἡρωικό 
καί ἀγωνιστικό πνεῦμα, ἑπομένη τοῖς ἴχνεσιν τῶν 
Μαρτύρων καί Ὁμολογητῶν, στούς ὁποίους ὁ 
φόβος καί ἡ ὀπισθοχώρηση πρό τοῦ θανάτου 
σήμαινε πτώση στά χέρια τοῦ σατανᾶ καί ἀποκοπή 
ἀπό τήν πίστη. 

Οἱ Ὀρθόδοξοι Χριστιανοί ἀείποτε προσεπάθη- 
σαν νά καταπατήσουν τό κέντρον τοῦ θανάτου καί 
νά ἀποκτήσουν τήν ἀμέριμνη ἐλευθερία. Π αὐτό καί 
ὁ µέχρι θανάτου ἀγώνας τῶν Πατέρων µας, γιά 
τήρηση µέχρι κεραίας τῆς Πατρῴας καί Ὀρθοδόξου 
εὐσέβειας, πού δέν ὑπολόγισαν οὔτε ἀπειλές, οὔτε 
φυλακές, οὔτε δίψαν, οὔτε πεῖνα, οὔτε βασάνους, 
οὔτε ἐξορία, οὔτε καί αὐτόν τόν θάνατον, γιά τοῦ 
Χριστοῦ τήν Πίστιν τήν Ἁγίαν, τήν φιλτάτην Ὀρθο- 
δοξίαν! 

«Ὁ γάρ θάνατον µή δεδοικώς, ἔξω τῆς τυ- 
ραννίδος ἐστί τοῦ διαβόλου... Οὐδένα δέδοικεν, 


οὐδένα φοβεῖται, πάντων ἐστίν ἀνώτερος καί 
πάντων ἐλευθεριώτερος». 

Χαρακτηριστικό τῆς ἑλληνικῆς πατερικῆς 
Ὀρθοδόξου παραδόσεως εἶναι ὁ συνεχής ἀγώνας 
κατά τῆς τυρανγίδος τοῦ θανάτου, τοῦ διαβόλου, 
τῆς ἁμαρτίας καί τῆς ἀποστασίας, ἀπό τήν µόνην 
σώζουσαν Πίστιν, µέ τήν ἐν Χριστῷ ζωή τῆς ἀνι- 
διοτελοῦς ἀγάπης. 

Ὁ Ὀρθόδοξος μοναχικός βίος, ἡ ὅλη τελετουρ- 
γική, ὑμνολογική καί ἁγιογραφική παράδοση τῆς 
Ὀρθοδόξου Ἐκκλησίας, εἶναι διαποτισµένα µέ τό 
ἡρωϊκό καί ἀγωνιστικό πνεῦμα. 

Οἰπερίοδοι τῆς νηστείας, καί κατ’ ἐξοχήν ἡ ἁγία 
Μ. Τεσσαρακοστή, εἶναι συνυφασµένες µέ πνευ- 
ματικούς ἀγῶνες κατά τῆς φθορᾶς καί τῶν παθῶν, 
πού μᾶς στεροῦν τό φῶς τῆς ζωῆς καί τήν συνειδη- 
τοποίηση τῆς προσωπικῆς µας αἰωνιότητος. 

Πι αὐτό ἕνα θαυμάσιο ἀπόστιχο τοῦ Ἑσπερινοῦ 
τῆς Ἰρίτης τῆς Τυρινῆς μᾶς προτρέπει: 

«Περιχαρῶς δεξώµεθα, πιστοί, τό θεόπνευστον 
διάγγελμα τῆς νηστείας ὡς πρώην Νινευῖται, καί 
αὖθις πόρναι καί τελῶναι, τό τῆς µετανοίας κήρυγμα, 
παρά τοῦ Ἰωάννου. Δι’ ἐγκρατείας ἑτοιμασθῶμεν 
πρός μετουσίαν τῆς ἐν τῇ Σιών δεσποτικῆς ἱερουρ- 
γίας. Διά δακρύων προκαθαρθῶμεν τοῦ ἐν αὐτῇ θείου 
Νιπτῆρος. Προσευξώμεθα ἰδεῖν τήν τοῦ τυπικοῦ 
ἐνταῦθα Πάσχα τελείωσιν καί τοῦ ἀληθινοῦ ἀνάδει- 
ξιν Παρασκευασθῶμεν εἰς προσκύνησιν τοῦ Σταυροῦ 
καί τῆς Ἐγέρσεως Χριστοῦ τοῦ Θεοῦ, βοῶντες πρός 
αὐτόν: µή καταισχύνης ἡμᾶς ἀπό τῆς προσδοκίας 
ἡμῶν, φιλάνθρωπε». 


Ἀδελφοί καί Πατέρες! 

Ὅταν ξεκινάει κάποιος γιάι ἕνα ταξίδι θά πρέπει 
γά ξέρει, ποῦ πηγαίνει. 

Ἡ κιβωτός, ἡ Ὀρθόδοξη Ἐκκλησία, ὁδηγεῖ τούς 
σωζοµένους σέ ἕνα πνευματικό ταξίδι, πού προ- 
ορισμός του εἶναι τό αἰώνιο Πάσχα, «ἡ Ἑορτή τῶν 


Ἑορτῶν» καί ἡ «Πανήγυρις τῶν Πανηγύρεων». 


Ὁ καθένας, πού βρισκόμενος ὥς ταξιδιώτης στό 
πνευματικό αὐτό ταξίδι, ἔστω καί µιά φορά, πού 
ἔζησε αὐτή τή νύχτα τῆς Ὀρθόδοξης ὑμνολογίας 
καί πανηγύρεως «τήν σωτήριο, τήν φωταυγῆ καί 
λαμπροφόρο», πού γεύτηκε ἐκείνη τή μοναδική 
χαρά, τό ξέρει αὐτό. ας 

Πρόκειται γιά ᾿κείνη τή χαρά τῆς ἀναστάσιμηῆς 
Θείας Λειτουργίας, ὅπου «πάντα πεπλήρωται 
φωτός, οὐρανός τε καί γῆ καί τά καταχθόνια» καί 








πού εἶναι Πανήγυρις Πανηγύρεων, ἀκριβῶς, γιατί 
«θανάτου ἑορτάζομεν νέκρωσιν, Ἅδου τήν κα- 
θαΐρεσιν, ἄλλης βιοτῆς, τῆς αἰωνίου ἀπαρχήν...». 

Σέ ὅλα τά ἐρωτήματα τῆς ἀγωνιώσης καί δι- 
Ψασμένης ἀνθρώπινης ψυχῆς γιά εἰρήνη, χαρά, δι- 
καιοσύνη καί ἀποκατάσταση τῆς πεσµένης εἰκόνος 
τοῦ Θεοῦ, ἡ Ὀρθόδοξη Ἐκκλησία ἀπαντᾶ µέτήν νέα 
ζωή, πού, πρίν ἀπό δύο χιλιάδες χρόνια περίπου, 
«ἀνέτειλεν ἐκ τοῦ τάφου», προσφέρθηκε σέ μᾶς, σέ 
ὅλους ἐκείνους πού πιστεύουν στό Χριστό. Μᾶς 
δόθηκε τήν ἡμέρα πού βαφτιστήκαµε τό ὀρθόδοξο 
βάπτισμα, τή µέρα δηλ. πού ὅπωςλέει ὁ Ἀπόστολος 
Παῦλος: «συνετάφημεν οὖν αὐτῷ διά τοῦ βαπτίσμα- 
τος εἰς τόν θάνατον, ἵνα ὥσπερ ἡγέρθη Χριστός ἐκ 
νεκρῶν διά τῆς δόξης τοῦ Πατρός, οὕτω καί ἡμεῖς 
ἐν καινότητι ζωῆς περιπατήσωμεν» (Ῥωμ. 6, 4). 

Ἔτσι, τό Πάσχα πανηγυρίζουµε οἱ Ὀρθόδοξοι 
τήν Ανάσταση τοῦ Χριστοῦ σάν γεγονός πού ἔγινε 
καί ἀκόμη γίνεται σέ μᾶς. Γιατί ὁ καθένας ἀπό μᾶς 
ἔλαβε τό δῶρο αὐτῆς τῆς νέας ζωῆς καί τήν δύνα- 
µη νά τήν ἀποδεχτεῖ καί νά ζήση διά µέσου της. 
Εἶναι ἕνα δῶρο πού ριζικά ἀλλάζει τήν διάθεσή µας 
ἀπέναντι σέ κάθε κατάσταση αὐτοῦ τοῦ κόσμου, 
ἀκόμη καί ἀπέναντι στό θάνατο. Μᾶς δίνει τή δύνα- 
µη νά ἐπιβεβαιώσουμε θριαμβευτικά πανηγυρίζον- 
τας τό «θανάτου ἑορτάζομεν νέκρωσιν, Ἄιδου τήν 
καθαίρεσιν, ἄλλης βιοτῆς τῆς αἰωνίου ἀπαρχήν». 

Φυσικά ὑπάρχει ἀκόμα ὁ θάνατος, εἶναι σίγου- 
ρος, τόν ἀντιμετωπίζουμε, καί κάποια µέρα θά ἔρθει 
καί γιά μᾶς. Ἀλλά ὅλη ἡ πίστη µας εἶναι, ὅτι µέ τό 
δικό Του θάνατο ὁ Χριστός ἄλλαξε τή φύση 
ἀκριβῶς τοῦ θανάτου. 

Τόν ἔκανε πέρασμα - διάβαση, «Πάσχα» - στή 
Βασιλεία τοῦ Θεοῦ, μεταμορφώνοντας τήν ὅραμα- 
τικότερη τραγωδία σέ αἰώνιο θρίαμβο, σέ νίκη. ΜΙέ 
τό «θανάτῳ θάνατον πατήσας» μᾶς ἔκανε μετόχους 


.τπῆς Ἀναστάσεώς Του. Ἀκριβῶς γι’ αὐτό, στό τέλος 


τοῦ ὄρθρου τῆς Ἀναστάσεως, στόν Κατηχητικό 
Λόγο τοῦ Ἁγίου Ἰωάννου τοῦ Χρυσοστόμου, λέμε 
θριαμβευτικά: «Ἀνέστη Χριστός, καί ζωή πολι- 
τεύεται. Ανα) Χριστός, καί νεκρός οὐδείς ἐν τοῖς 


μνήμασιαν 


ο ὀάβῆ καί Πατέρες! 
Τό Ὀρθόδοξο δόγµα περί ἱερωσύνης, µέ τήν 
ὁποία ἐν Χριστῷ' [ησοῦ οἰκοδομεῖται ἡ Ἐκκλησία ὡς 


ως Ἡ 


«Χριστοῦ. καί ή ος τοῦ Ἁγίου Πνεύματος, 





δέν εἶναι µία ἄνευ νοήματος μεταφορική εἰκόνα, 
ἀλλά ὅλη ἡ βάση καί ἡ προὐπόθεση τῆς Ὀρθοδόξου 
ἀντιλήψεως περί σωτηρίας. 

Ἡ Ἐκκλησία ἀποτελεῖται, ὄντως, µόνον ἀπό τούς 
κοινωνούς τῆς ζωοποιοῦ ἐνεργείας τῆς ζωαρχικῆς 
Τριάδος καί τοῦ φωτός τῆς Ἀναστάσεως, 

ΓΡ) αὐτό ὁ ἀντιλατίνος τοῦ 14ου αἰῶνος, µυ- 
στικός θεολόγος Νικόλαος Καβάσιλας, τόνιζε ὅτι 
«σηµαίνεται ἡ Ἐκκλησία ἐν τοῖς µμυστηρίοις». 

Ἡ µετοχή ὅμως τῆς ζωοποιοῦ ἐνεργείας τοῦ 
Ἁγίου Πνεύματος δέν εἶναι ἐφ᾽ ἅπαξ ἐγγυημένη µέ 
τό βάπτισμα. 

«Μή τοίνυν θαρρῶμεν ὅτι γεγόναµεν ἅπαξ τοῦ 
σώματος» ἐξηγεῖ ὁ Χρυσορρήμων Πατήρ. 

Μόνον µέτόν ἀγῶνα πρός τελείωσιν μποροῦμε 
γά µετέχουµε τῆς ἀφθαρτοποιοῦ ἐνεργείας τοῦ 
Θεοῦ. 

Π) αὐτό, σέ κάθε Θεία Λειτουργία, οἱ εἰρηνεύον - 
τες μετ’ ἀλλήλων ἐν ἀγάπῃ πιστοί, ἐπικαλοῦνται 
τόν Θεόν, ἵνα διά τῶν τιµίων δώρων µορφώση ἐν 
αὐτοῖς τόν Χριστόν δι’ Ἁγίου Πνεύματος (Επίκλη- 
σις). Ἡ Ἐκκλησία συνεχῶς προσεύχεται ἵνα «ἡ κοι- 
νωνία τοῦ Ἁγίου Πνεύματος εἴη µετά πάντων 
ἡμῶν». Ἡ ὅλη προὐπόθεση τῆς μετοχῆς τῆς ἀφθαρ- 
τοποιοῦ ἐνεργείας τῆς Ἁγίας Τριάδος εἶναι ὁ ἀτο- 
µικός καί ὁ συλλογικός ἀγώνας κατά τοῦ ἐν τῷ 
θανάτῳ βασιλεύοντος διαβόλου: 

«Σπουδάζετε οὖν πυκνότερον συνέρχεσθαι εἰς 
εὐχαριστίαν Θεοῦ καί εἰς δόξαν. Ὅταν γάρ πυκνῶς 
ἐπί τό αὐτό γίνεσθε, καθαιροῦνται αἱ δυνάμεις τοῦ 
σατανᾶ καί(λύεται ὁ ὄλεθρος αὐτοῦ ἐν ὁμονοίᾳ ὑμῶν 
τῆς πίστεως» (τονίζει ὁ Ἅγιος Ἰγνάτιος). 

«Λήηδείς πλανάσθω, ἐάν µή τις ἦ ἐντός τοῦ θυ- 
σιαστηρίου, ὑστερεῖται τοῦ ἄρτου τοῦ Θεοῦ - Ὁ οὖν 
μή ἐρχόμενος ἐπίτό αὐτό, οὗτος ἤδη ὑπερηφανεῖ καί 
ἑαυτόν διέκρινεν» (Άγιος Ἰγνάτιος). 

Ἡ Ὀρθόδοξη Ἐκκλησία ὑπάρχει καί συνεχῶς 
μορφοῦται ἐν τοῖς µυστηρίοις καί διά τῶν µυ- 
στηρίων. Οἱ διαβιοῦντες ἐκτός τῆς μυστηριακῆς 
ζωῆς τοῦ φωτός καί τῆς ἀγάπης, εἶναι ἐκτός τοῦ 
σώματος τοῦ Χριστοῦ. «Ἡμεῖς οἴδαμεν ὅτι µετα- 
ῥεβρήκαμεν ἐκ τοῦ θανάτου εἰς τήν ζωήν, ὅτι 
ἀγαπῶμεν τούς ἀδελφούς, ὁ µή ἀγαπῶν τόν ἀδελφόν 
μένει ἐν τῷ θανάτῳ» (Α΄ Ἰωάν. 3, 14). 

Ἄς ἔχουμε, ἀδελφοί καί Πατέρες, πρό ὀφθαλμῶν 
τό μοναδικό κήρυγμα τοῦ Μεγίστου ἀνά τούς 
αἰῶνες Οἰκουμενικοῦ Διδασκάλου καί ἀθανάτου 
Πατρός, τοῦ Χρυσορρήμονος Ἁγίου Ἰωάννου τοῦ 








Ἀρυσοστόμου, γιά τό τί σηµαίνει ἡ ἁγιωτάτη Πίστις 
ἡμῶν τῶν Ὀρθοδόξων στόν νικητήν τοῦ θανάτου 
Χριστόν! 

Τίΐ σηµαίνει ἡ ὀρθόδοξος ζωή, στήν ὁποία συ- 
νεχῶς, διά τῆς ἱερωσύνης ἐν τοῖς µυστηρίοις, φα- 
νερώνεται ἡ δόξα τοῦ Θεοῦ καί σηµαίνεται ἡ 


Ἐκκλησία στούς κοινωνούς τῆς ζωοποιοῦ ἐνεργείας 
τῆς ζωαρχικῆς καί Παναγίας Τριάδος! 

Ἀφοῦ στήν Ὀρθόδοξη Ἐκκλησία, πού εἶναι τό 
σῶμα τοῦ Χριστοῦ, παρατεινόµενου στούς αἰῶνες, 
διά τῆς Ἀναστάσεώς Του, ὁ διάβολος κατηργήθη, ὁ 
θάνατος πεπάτηται καί ἡ ζωή πεφανέρωται. 

«Εἶτα δείξας τήν ἀδελφότητα (Ἐβρ. 2, 14) καί 
τήν αἰτίαν τίθησι τῆς οἰκονομίας. Ὅπως διά τοῦ 
θανάτου, φήσί, καταργήσει τόν τό κράτος ἔχοντα 
τοῦ θανάτου, τουτέστι, τόν διάβολον. Ἐνταῦθα τό 
θαυμαστόν δείκνυσιν͵ ὅτι δι’ οὗ ἐκράτήσεν ὁ διάβο- 
λος, διά τούτου ἠἡττήθη, καί ὅπερ ἰσχυρόν ἦν αὐτῷ 





ὅπλον κατά τῆς οἰκουμένής ὁ θάνατος, τούτω αὐτόν 
ἔπληζεν ὁ Χριστός. Καΐ τό πολύ τῆς δυνάµεως τοῦ 
γικήσαντος ἐμφαίνει. Ὁρᾶς ὅσον ὁ θάνατος εἰργάσα- 
το καλόν; Καί ἀπαλλάζη, φήσί, τούτους, ὅσοι φόβῳ 
θανάτου διά παντός τοῦ ζῆν ἔνοχοι ἦσαν δουλείας. 
Τΐνος ἕνεκεν φρίττει, φήσί, τί δεδοίκατε τόν καταρ- 
γηθέντα; οὐκέτι φοβερός ἐστιν, ἀλλά πέπαυται, κα- 
ταπεφρόνηται, εὐτελής ἐστι καί οὐδενός ἄξιος... Τί δέ 
ἐστιν; Ὅσοι φόβῳ θανάτου διά παντός τοῦ ζῆν ἔνο- 
χοι ἦσαν δουλείας; Τί τοῦτό, φησιν; Ὅτι ὁ τόν θάνα- 
τον δεδοικώς, δοῦλός ἐστι, καί πάντα ὑφίστανται, 
ὑπέρ τοῦ µή ἀποθανεῖν, Ἡ ἐκεῖνο, ὅτι πάντες δοῦλοι 
-ᾖσαν τοῦ θανάτου, φησί, καί τῷ µηδέπω αὐτόν 
λελύσθαι ἐκρατοῦντο.Ἠ, ὅτι φόβῳ διηνεκεῖ συνέζων 
οἱ ἄνθρωποι... 

Δείκνυσιν δέ οὐ τόν θάνατον µόνον πεπαυµένον, 
ἀλλά διά τούτου κἀκεῖνον, τόν ἄσπονδον πρός ἡμᾶς 
ἀεί τόν πόλεμον ἐπανηρημένον καί ἐπιδεικνύμενον, 
τόν διάβολον λέγω καταργήθέντα. 

Ὁ γάρ θάνατον µή δεδοικώς, ἔξω τῆς τυραννίδος 
ἐστί τοῦ διαβόλου. Εἶ γάρ δέρµα ὑπέρ δέρµατος, καί 
πάντα δοίη ἄν τις ὑπέρ τῆς ψυχῆς αὐτοῦ. Ὅταν καί 
ταύτης κρίνῄ τις καταφρονεῖν, τίνος ἔσται δοῦλος 
λοιπόν; Οὐδένα δέδοικεν, οὐδένα φοβεῖται, πάντων 
ἐστίν ἀνώτερος καί πάντων ἐλευθεριώτερος. 

Ὁ γάρ τῆς ψυχῆς, τῆς ἑαυτοῦ καταφρονῶν, 
πολλῷ μᾶλλον τῶν ἄλλων. Ὅταν δέ εὕρη ψυχήν 
τοιαύτην ὁ διάβολος, οὐδέν ἐργάσασθαι δυνήσεται 
ἐν αὐτῇ τῶν ἑαυτοῦ. 

Τ{γάρ, εἰπέ µοι, 

χρημάτων ζηµίαν ἀπειλήσει 

καί ἀτιμίαν καί πατρίδος ἔκπτωσιν, 

Ἀλλά ταῦτα µικρά τῷ µήδέ τήν ψυχήν τιµίαν τι- 
θεµένῳω, κατά τόν µακάριον Παὔῦλον. 

Ὁρᾶς ὅτι τοῦ θανάτου τήν τυραννίδα ἐκβαλών, 
συγκατέλυσε καί τοῦ διαβόλου τήν ἰσχύν; 

Ὁ γάρ περί ἀναστάσεως µυρία φιλοσοφεῖν εἰδώς, 
πῶς δέδοικε θάνατον; Πῶς φρίττει λοιπόν, 

Μή τοίνυν ἀσχάλλετε λέγοντες, διατί τά καί τά 
πεπόνθαµεν; 

Οὕτω γάρ λαμπροτέρα ἡ νίκη γίνεται. 

Οὐκ ἄν δέ ἦν λαμπρά, εἰ µή θανάτῳ τόν θάνατον 
ἔλυσε. | 

Ίό δέ θαυμαστόν τοῦτό ἐστιν, ὅτι δι᾿ αὐτῶν αὐτόν 
ἐνίκήσε, δι’ ὧν ἴσχυσεν, τό εὔπορον αὐτοῦ πανταχοῦ 
καί εὐμήχανον δεικνύς. 

Μή δή προδῶμεν (ἀδελφοί) τήν δοθεῖσαν ἡμῖν 
δωρεάν. Οὐ γάρ εὐλάβομεν, φησί, πνεῦμα δειλίας, 

ἀλλά πνεῦμα δυνάµεως καί ἀγάπης καί σωφρονι- 
σμοῦ. Στῶμεν οὖν γενναίως, καταγελῶντες τόν 
θάνατον» (Εἰς τήν πρός Ἑβραίους Ἐπιστολήν, 
Ὁμιλία Δ΄, κεφ. δ’, Ρ(α, 63: 41-42). 

Ἐν τῇ Ὀρθοδόξῳ Πίστει καί Ἐκκλησία ἕως 
θανάτου! 


κ ἃᾱ 3 


Ἀκολούθως, ὁ χοράρχης κ. Ἀθανάσιος Ἰφαν- 
νίδης μετὰ τῆς χορωδίας του ἀπέδωσεν ἄριστα 
τούς κατανυκτικούς ὕμνους τοῦ δευτέρου µου- 
σικοῦ µέρους τῆς ἐκδηλώσεως καί µετά ταῦτα. 
ὁ Τελετάρχης Πανοσιολογιώτατος Ἀρχιμαν- 
δρίτης π. Χριστόδουλος Καραΐσκος ἐκάλεσεν 
τὸν Μακαριώτατον νὰ ἐπιλογήσῃ τήν ἑορτήν 
ὡς ἀκολούθως: 


Εὐσεβεῖς πανηγυρισταί τῆς λαμπρᾶς ἐπετείου 
τοῦ θριάµβου τῆς ὀρθοδοξίας κατά πασῶν τῶν 
αἱρέσεων. 

Ἐπιλογίζοντες τό μεγαλεῖον τῆς σήμερον 
μεγάλης ἑορτῆς, ἀναφωνοῦμεν τόν μεγαλοπρεπῆ 
ὕμνου: 

«Τίς Θεός µέγας ὡς ὁ Θεός ἡμῶν; Σύ εἴἶ ὁ Θεός ὁ 
ποιῶν θαυμάσια μόνος»! 

Ἡ ὑπόθεσις τῆς σήμερον εἶναι δι ἡμᾶς τούς τα- 
πεινούς, ἡ µεγάλη κληρονοµία τῶν αἰώνων. Ὁ πο- 
λυτίµητος θησαυρός τῆς ἁγιωτάτης ὀρθοδόξου 
πίστεως. Ἡ ἐξ οὐρανοῦ ἀποκεκαλυμμένη ἀλήθεια. 

Εἶναι διά τούς πιστούς, ἡ ἐκπλήρωσις τοῦ ψαλ- 
μικοῦ: «Έδωκας κληρονομµίαν τοῖς φοβουμένοις τό 
ὄνομά 2ου Κύριε», 

Ὡς Θεοσύστατον ὅθεν κληροδότημα τῆς θείας 

Πεντηκοστῆς ἡ ὀρθόδοξος πίστις, δέν ἐπιδέχεται 
οὐδέ ἐπί κεραίαν ἀλλοίωσιν ἀνθρωπίνην, διαµένου- 
σα ἅμωμος µέχρι συντελείας τῶν αἰώνων. 
- Ὁ ὀρθοδοξῶν ἐν τῇ πίστει εὑρίσκεται εἰς τοὺς 
κόλπους τῆς Ἐκκλησίας, ἐν ἀντιθέσει πρός τόν κα- 
ταφρονητήν καί παραχαράκτην τῆς ἀληθείας, 
εὑρισκόμενον ἐκτός Ἐκκλησίας καί µή σωζόµενον, 
κατά τούς Πατέρας. 

Πρός ταῦτα τίθεται αὐτομάτως τό ἐρώτημα: Ἡ 
χριστιανική ἀνθρωπότης πού φέρει τό ὄνομα τοῦ 
«ὀρθοδόξου» ποῦ εὑρίσκεται σήμερον; Ἐντός ἤ 
ἐκτός Ἐκκλησίας; κ. 

Ζῶμεν δυστυχῶς εἰς τήν ἐποχήν καθώς τήν πε- 
ριγράφει τό ψαλτήριον. «Πάντες ἐξέκλιναν ἅμα 


ἠχρειώθησαν, οὐκ ἐστι ποιῶν χρηστότητα, οὐκ ἔστιν 
ἕως ἑνός». 

Τό χωρίον τοῦτο ἀναφέρεται εἰς τήν ἐποχήν µας, 
δεδομένου ὅτι ὅλαι αἱ ἐπί µέρους ἐκκλησίαι ἀποτε- 
λοῦν µέλη τοῦ Παγκοσμίου Συµβουλίου τῶν Ἐκκλη- 
σιῶν (11.Σ.Ε.) γενόµεναι λεία τοῦ παναιρετικοῦ 
οἰκουμενισμοῦ, μηδέ μιᾶς ἐξαιρουμένηῆς. 

Εἰς τό θλιβερόν δέ τοῦτο κατάντηµα εὑρισκόμε- 
ναι, συμμετέχουν καί εἰς τά ἄθεα φρονήματα 
τούτου, μεταξύ τῶν ὁποίων καί τό πρωτεῦον (1) 
ὅτι, «πρέπει ἅπασαι αἱ αἱρετικαί Ἐκκλησίαι νά ἑνω- 
θοῦν µετά τῆς ὀρθοδόξου εἰς µίαν, διά νά ἄπο- 
τελέσουν τήν Μίαν, Καθολικήν καί Ἀποστολικήν 
Ἐκκλησίαν»(!) Ἐξάγεται τό συμπέρασμα ὅθεν ὅτι 
σήμερον δέν ὑφίσταται ἡ Ἐκκλησία τοῦ Χριστοῦ! 

Ὢ ἀσέρεια! Ὢ προδοσία! Ὦ φρενίτις! 

Ταῦτα καί ἄλλα πολλά, ὡς διδαχή τοῦ κατέχον- 
τος τόν θρόνον τῶν Χρυσοστόμων καί Φωτίων, µέ 
ἀφετηρίαν προηγουµένης δηλώσεώς του ὅτι, τοῦ «ὁ 
διαχωρισμός Ἀνατολῆς καί Δύσεως, ὑπῆρξε τό 
τεῖχος τοῦ αἴσχους τό διαχωρίσαν τούς λαούς µας 
καί οἱ δηµιουργοίτου εὑρίσκονται εἰς τήν κρίσιν τοῦ 
Θεοῦ, ἔχοντες ἀνάγκην τῶν προσευχῶν µας (!) διότι 
εἶναι θύματα τοῦ ἀρχεκάκου ὄφεος». 

Τοῦτο εἶναι τό ἔσωθεν τοῦ προβατείου ἐνδύμα- 
τος τῶν ὀρθοδοξομάχων καί παποδούλων, τῶν 
σήμερον χλευαστικῶς ἑορταζόντων ὀρθόδοξα νι- 
κητήρια (1). 

Καυχᾶται προσέτι ὁ κ. Βαρθολομαῖος µέ Ἠρο- 
στράτειον ὕφος, ὅτι ἡ παναίρεσις τοῦ Οἰκουμενι- 
σμοῦ εἶναι γέννηµα τοῦ Φαναρίου! 

Ὄντως, τό ἄλλοτε καταυγάζον τήν οἰκουμένην 
Φανάριον ἐσβέσθη, διότι κατελήφθη ἐξ ἐφόδου 
ὑπό ἁλλοτρίων καί μισθωτῶν ποιμένων ἔνδυμα 
μόνον φερόντων προβάτου ὡς οἱ, Μελέτιος Με- 
ταξάκης, παπικός ἐγκάθετος Ἀθηναγόρας, 
Δημήτριος καί ὁ νῦν προκαθήµενος. 

Ἔκτοτε σκότος βαθύ ἔχει καταλάρει τήν Ἐκ- 
κλησίαν τοῦ Χριστοῦ καί ἠκολούθησε ναυάγιον νυ- 
κτοπελάγους ἐκ σφοδρῶν ἀνέμων, κακοδοξιῶν καί 
αἱρέσεων, ἕνεκα τῶν ὁποίων ἠχρηστεύθη τό 
Πηδάλιον τῆς νυκτομαχούσης Ἐκκλησίας. 

Εἰς βεβαίωσιν τούτων ἄς ἀκούσωμεν τήν 
προσφώνησιν τοῦ κ. Βαρθολομαίου πρός τόν 
ἐπισκέπτην του Πάπαν κατά τήν θρονικήν ἑορτήν 
τοῦ Ἀποστόλου Ανδρέου. «Ὀφείλομεν νά ἄρωμεν 
ἐκ τοῦ µέσου ἡμῶν τάς συσσωρευθείσας ἐπί µίαν χι- 
λιετίαν ἀκάνθας εἰς τάς σχέσεις τῶν Ἐκκλησιῶν 

05050.  ---- -----.....ὅυΨ.υ«ὅΨυὅυΨυυὑυὑυὑἥμυυυὕἧἃὅὅὅυοοὔ - ον 


ἡμῶν, τόσον εἰς ζητήματα πίστεως ὅσον καί εἰς 
θέµατα ἁπτόμενα τῆς δομῆς καί διοικήσεως τῆς 
Ἐκκλησίας» (1) 

«Θαυμάσατε» φρόνησιν «ὀρθοδόξου» Προκα- 
θηµένου!... 

«ΘΟαυμάσατε» φρόνημα καί τῶν λοιπῶν Πα- 
τριαρχῶν καί Μητροπολιτῶν, μηδενός διαµαρτυ- 
ρηθέντος περί τοῦ κακοδοξοῦντος προκαθηµένου 
των. 

Οὕτως ἐχόντων τῶν πραγμάτων γίνεται ἀντι- 
ληπτόν ὅτι ἡ µόνη Ἐκκλησία πού δέν εἶναι µέλος 
τοῦ 11.Σ.Ε. καί οἰκουμενιστική, εἶναι ἡ τῶν σεπτῶν 
παραδόσεων φύλαξ, ἡ Ἐκκλησία τῶν Γ.Ο.Χ. 





Δυνάμεθα ὅθεν νά πιστεύομεν ὅτι εἴμεθα τό 
«μικρόν ποίµνιον τοῦ Χριστοῦ». 

Αὕτη εἶναι ἡ ζύμη εἴτε τό θέλουν οἱ νεοηµερο- 
λογῖται εἴτε ὄχι. 

Ἡ ἀλήθεια φανεροῦται διά τῶν ἔργων. Δέν 
κρύπτεται διά τῶν λόγων τῆς ἀπάτης, οὔτε τῆς 
δειλίας καί ἀνθρωπαρεσκείας. 

Ὅμως, ὁ πειρασμός δέν ἄφησε ἀνεπηρέαστον 
καί τήν Ἐκκλησίαν τῶν σεπτῶν παραδόσεων, (ὄχι 
εἰς θέµατα πίστεως). 

Δυστυχώς, «ἐξῆλθον ἐξ ἡμῶν ἀλλ᾽ οὐκ ἦσαν ἐξ᾽ 
ἡμῶν», (ᾖωάν. Α΄ - Κεφ. Β΄ - 19) ἄνδρες ξένοι τῆς 
ἰδεολογίας τοῦ τιµίου ἀγῶνος µας διεστραμµένα 
λαλοῦντες καί μεθοδευόµενοι πονηρά, ἔχοντες πο- 
ρισµόν τήν εὐσέβειαν καί ἀναβάθραν τήν ἱεράν ἰδε- 
ολογίαν τοῦ ἀγῶνος µας, αὐτοπροεβλήθησαν ψευ- 
δοαρχιερεῖς, ὡς νέοι Ἡρόστρατοι, διασπασταί τῆς 


ἑνότητος τῆς Ἐκκλησίας τῶν σεπτῶν παραδόσεων 


καί δημιουργοί πολλῶν ψευδοεκκλησιῶν καί ψευ- 
δοσυνόδων χωρίς ἔλεγχον συνειδήσεων. 


Εὐσερεῖς χριστιανοί παλαιοερτολογῖται 

Φύγετε ὁλοταχῶς μακράν ἀπό τοιαύτην ἀνοσι- 
ουργίαν καί χρηστοκαπηλείαν τοῦ κακοµηχάνου 
διαβόλου, ἵνα µή συγκατακριθῆτε ὡς συνένοχοι 
τῶν σχισματικῶν ἐν τῇ φοβερᾷ ἐκείνῃ ἡμέρᾳ τῆς 
παγκοσμίου κρίσεως. 

Διότι κατά τόν Ἱερόν Χρυσόστομον, «τό σχίσαι 
τήν Ἐκκλησίαν οὐκ ἔλαττον τοῦ εἰδωλολατρῆσαι». 

Λάβετε σοβαρῶς ὑπ ὄψιν ὅτι, κατά τόν παρόντα 
χρόνον, ὅτε ἐπέστη ὁ καιρός δικαιώσεως τοῦ πο- 
λυετοῦς καί πολυµμόχθου ἱεροῦ ἡμῶν ἀγῶνος, οἱ 
συντηρητικοί νεοημερολογῖται προβληµατίζονται 
γά ἐπιστρέψουν εἰς τούς κόλπους τῆς Ἐκκλησίας, 
λόγῳ τῆς διασπάσεως τοῦ ἱεροῦ ἀγῶνος εἰς πα- 
ρατάξεις. 

Μή ἐπισύρετε τό «οὐαί» τοῦ Κυρίου καί ἐπί τῶν 
κεφαλῶν σας πού ἐξετοξεύθη κατά τῶν Φαρισαίωυ: 
«οὖαί ὑμῖν Γραμματεῖς καί Φαρισαῖοι ὑποκριταί ὅτι 
κλείετε τήν βασιλείαν τῶν οὐρανῶν ἔμπροσθεν 
τῶν ἀνθρώπων ᾽ ὑμεῖς γάρ οὐκ εἰσέρχεσθε οὐδέ 
τούς εἰσερχομένους ἀφίετε εἰσελθεῖν». (Ματ. ΚΓ΄- 
14). 

Φύγετε τό φοβερόν κατάκριµα τοῦ σκανδάλου 
τῆς ἀποστασίας! 

Ἀγαπητοί ἀγωνισταί τῆς εὐσεβείας 

Προσευχηθῆτε θερμῶς ὅπως μεγαλύνει ὁ Κύριος 
ὁ Θεός τό ἔλεος Αὐτοῦ ἐπί τόν ἱερόν ἡμῶν ἀγῶνα, 
ἵνα ἴδωμεν καί πάλιν τήν φιλτάτην ὀρθοδοξίαν 
ἀνθοῦσαν καί ἀπολαύσωμεν πάλιν νικητήρια καί 
τρόπαια, ἵνα δοξασθῆ ὁ Θεός καί πρυτανεύση ἡ 
ἀλήθεια, ἡμεῖς δέ, ὡς ἀγωνισταί τῆς εὐσεβοῦς 
πίστεως ἀποκομίσωμεν τόν περιπόθητον στέφα- 
νον τῆς ὁμολογίας παρά τοῦ Δικαιοκρίτου Θεοῦ. 


Γένοιτο! 





το .” 

ΑΙΙΑΝΤΠΙώΟ οι ΤΟΝ 


Κύριε Διευθυντά, 

Εἰς τό ὑπ. ἀριθμ., 1777/27 Μαρτίου 2009 φύλλον τῆς 
ἐφημερίδος σας «ΟΡΘΟΔΟΞΟΣ ΤΥΠΟΣ» δημοσιεύετε 
κείµενον τοῦ Μητροπολίτου Πειραιῶς κ. Σεραφείμ, κα- 
ταφεροµένου µετά δριμύτητος καθ ἡμῶν τῶν Γνησίων 
Ὀρθοδόξων Χριστιανῶν. 

Ἐπειδή εἰς τό ὡς ἄνω δηµοσίευµα διαστρεβλώνεται ἡ 


ἀλήθεια, παρακαλοῦμεν ὅπως δημοσιεύσετε τήν πα- 


ροῦσαν ἀπάντησιν πρός ἀποκατάστασιν τῆς ἀληθείας. 

1. Εἰς τάς ἀρχάς τοῦ παρελθόντος αἰῶνος ἐγεννήθη 
ἡ χειροτέρα αἴρεσις εἰς τήν ἱστορίαν τῆς Ἐκκλησίας, ἡ 
Πανθρησκεία, ὁ Οἰκουμενισμός. 

Πρῶτον µέτρον τῆς δεινῆς αὐτῆς παναιρέσεως 
ὑπῆρξε ἡ ἀλλαγή τοῦ ἑορτολογίου (Ἐγκύκλιος 1920, 
Συνέδριο 1923). 

Ὅμως ἡ ἀλλαγή τοῦ ἑορτολογίου, ὡς γνωστόν, εἶναι 
καταδικασμένη ἀπό τρεῖς πανορθόδοξες Συνόδους 
(1582, 15587, 1593), ἐπί Πατριάρχου Ἱερεμίου τοῦ Ἰρανοῦ. 

Τό ἔγκλημα τῶν Γ.Ο.Χ. εἶναι ὅτι δέν ἠκολούθησαν 
τήν καινοτοµίαν ἀλλ᾽ ἔμειναν εἰς τήν ὑπακοήν τῶν πα- 
νορθοδόξων αὐτῶν Συνόδων: 

2. Οἱ Πατριάρχαι Κων/πόλεως τά τελευταῖα ἔτη συµ- 
προσεύχονται µέ ὅλα τά θρησκεύµατα καί συλλειτουρ- 
γοῦν µετά τοῦ αἱρετικοῦ πάπα, Ὅλαι αἱ Ὀρθόδοξοι 
Ἐκκλησίαι, ἐκτός τῆς Ἐκκλησίας τῶν Γ.Ο.Χ., ἀνήκουν εἰς 
τό Παγκόσμιον Συμβούλιον Ἐκκλησιῶν, (Π.Σ.Ε.) ὡς µέλη 
του, δηλαδή εἰς τήν παναίρεση τοῦ Οἰκουμενισμοῦ. 

Οἱ ἅγιοι πατέρες ἀπαγορεύουν ρητῶς τοιαύτας 
ἐκτροπάς καί ὑποδεικνύουν ὡς µόνον µέτρον τήν δια- 
κοπήν κάθε κοινωνίας µέ τούς παραχαράκτας τῆς πίστε- 
ως, τούς αἱρετικούς. 

Αὐτό ἐτήρησαν καί τηροῦν οἱ Γ.Ο.Χ. ἐπί 85 ἔτη. 

3. Εἰς τό δημοσίευμα γίνεται δεκτό ὅτι οἱ Γ.Ο.Χ. δὲν 
ἔχουν μυστήρια. 

Ὅμως κατά τίς ψευδοορθόδοξες συνάξεις τοῦ Σαµ- 
πεζύ καί τοῦ Μελαμέντε ἔγινε δεκτό ὅτι ἔχουν μυστήρια 


ο οἱ Μονοφυσίτες καί οἱ Καθολικοί, ὄχι ὅμως οἱ Γ.Ο.Χ.! 


κατά τόν κ. Σεραφείμ. 

4.Ἡ Ἀποστολική διαδοχή τῆς Ἐκκλησίας τῶν Γ.Ο.Χ. 
εἶναι γνωστόν ὅτι προέρχεται ἀπό τούς Ρώσους τῆς δια- 
σπορᾶς, τούς ὁποίους. ἐδέχθη προσφάτως ἡ Ρωσική 
Ἐκκλησία τῆς Μόσχας χωρίς ἀναχειροτονίαν. Μέ ἁπλόν 
συλλείτουργον ἀνεγνώρισε τήν κανονικότητα τῆς δια- 
σπορᾶς, συνεπῶς καί τήν χειροτονίαν τῶν Γ.Ο.ΧΝ. Ρε- 
βαίως αὐτό μᾶς εἶναι ἀδιάφορον, ἀλλά τό ἀναφέρομεν 
διά τοῦ λόγου τό ἀληθές. 

5. Μέ βάσιν τό ἰσχῦον Σύνταγμα, µέ ἀποφάσεις ὑπουρ- 
γικές, ἀποφάσείς δικαστηρίων καί Δημοσίας Διοικήσεως 
ἀναγνωρίζονται τά μυστήρια τῆς Ἐκκλησίας µας καί 





«ΟΡΟΟΔΟΤΟΝ ΤΥΤΙΟΝ»Σ 


ΑΘΗΝΑΙ 24/3 - 6/4/2009 


ἀναγράφονται εἰς τά ληξιαρχεῖα τοῦ Κράτους. Ἀναγνω- 
ρίζονται τά Σωματεῖα µας. Ἀνεγείρομεν ἐλευθέρως]Ἱερούς 
Ναούς καί Ἱεράς Μονάς καί γενικῶς ὑπάρχει καίλειτουρ- 
γεῖ νοµίµως ἡ Ἐκκλησία τῶν σεπτῶν παραδόσεων µέ 
Ἀρχιερεῖς ὄχι τῶν ἐπαύλεων ἄλλά ἐκ Μοναστηρίων προ- 
ερχοµένων καί ἱερεῖς χωρίς µισθοδοσίαν, πρός τιµήν των. 

Μέ τά ἀνωτέρω δεδοµένα, ἐρωτᾶται ὁ κατήγορος 
τῶν Γ.Ο.Χ.: Ποία θά ἦτο ἡ κατάστασις τῆς ἐκκλησίας του 
εἰς περίπτωσιν διακοπῆς τοῦ ὑπαλληλικοῦ µισθολογίου 
τῶν κληρικῶν της; Ἄρα θά εἶχε τότε τήν τόλµην τῆς πο- 
λεμικῆς ἐναντίον ἰδεολόγων κληρικῶν; 

7. Εἰς τό ὡς ἄνω δηµοσίευµα ἀναγράφεται ψευδῶς 
ὅτι εἰς ὅλην τήν Ἑλλάδα οἱ Γ.Ο.Χ. εἶναι 50.000, ἐνῶ ἡ 

Ἔκθεσις τοῦ Στέιτ Ντιπάρτμεντ ἀναφέρει κατ’ ἔτος ὅτι οἱ 
παλαιοηµερολογίτες εἰς τήν Ἑλλάδα εἶναι 800.000. 

δ.Ὁ κ. Σεραφείμ ἀνεφέρθη ἀξιολόγως κατά τοῦ πα- 
πισμοῦ. Ὅμως ποῖον τό ὄφελος ὅταν ὁ πατριάρχης του 
μνημονεύει τόν πάπαν καί συλλειτουργεῖ μετ’ αὐτοῦ, 
ἐνῶ, κατά τόν ἴδιον ὁ παπισµός δέν εἶναι Ἐκκλησία; 

Ὁ ἅγ.Ἰω. ὁ Χρυσόστομος τούς ὀρθοδόξους πού κοι- 
νωνοῦν µέ τούς αἱρετικούς τούς θεωρεῖ «ἐχθρούς τοῦ 
Θεοῦ», ὁ δέ ἅγ. Θεόδωρος ὁ Στουδίτης ἀναφέρει σχε- 
τικῶς ὅτι «οἱ μέν (αἱρετικοί) τέλεον περί τήν πίστιν 
ἐναυάγησαν, οἱ δέ (ὀρθόδοξοι οἱ κοινωνοῦντες µετά 
τῶν αἱρετικῶν) εἰ καί τοῖς λογισμοῖς οὐ κατεποντίσθη- 
σαν, ὅμως τῇ κοινωνίᾳ τῆς αἱρέσεως συνόλλυνται»! 

Ἄλλοτε δέ πάλιν ὁ ἴδιος ἅγιος Πατήρ, ἀναφέρει ὅτι 
«μολυσμόν ἔχει ἡ κοινωνία ἐκ µόνου τοῦ ἀναφέρειν 
αὐτόν (τό ὄνομα) κἄν ὀρθόδοξος εἴη ὁ ἀναφέρων». Ὁ δέ 
ἅγ. Νζᾶρκος ὁ Εὐγενικός ἀναφέρει σχετικῶς: «Οἵτινες 
τήν ὑγιῆ πίστιν προσποιοῦνται ὁμολογεῖν, κοινωνοῦσι δέ 
τοῖς ἑτερόφροσι, τούς τοιούτους, εἰ µετά παραγγελίαν 
µή ἀποστῶσι, µή µόνον ἀκοινωνήτους ἔχειν μηδέ ἀδελ- 
φούς λέγειν». 

Δηλαδή ἡ κοινωνία µετά τῶν µή ὀρθοδόξως Φφρο- 
νούντων εἶναι ἐφάμαρτη καί κατάκριτη. 

«Ὁ κοινωνῶν ἀκοινωνήτῳ ἀκοινώνητος ἔστω». 

9 ΟἱΓ.Ο.Χ. πράττουν αὐτό πού δέν πράττει ὁ κ. Σε- 
ραφείμ καί ὅσοι ἄλλοι ὁμόφρονες. 

Τήν διακοπήν κοινωνίας µετά τῶν παρεκτρεποµένων 
ποιμένων. 

Συνεπῶς οἱ Γ.Ο.Χ. δέν εἶναι «ὅμιλος κακοδο- 
ζούντων», ὅπως ἀδίκως τούς θεωρεῖ ὁ κ. Σεραφείμ, ἀλλά 
νησίδα ὀρθοδοξίας στόν ὡκεανόν τῆς οἰκουμενιστικῆς 
φρενίτιδος καί ἀποστασίας µέσα εἰς τό ὁποῖον εὑρίσκε- 
ται καί ἡ Ἐκκλησία τῆς Ἑλλάδος συνεπῶς καί ἡ Μη- 
τρόπολις Πειραιῶς ὑπό τόν κ. Σεραφείμ. 

Μετά τιμῆς 
ΤΟ ΑΘΗΝΩΝ ΧΡΥΣΟΣΤΟΜΟΣ 

«έἰς µνηµόσυνον αἰώνιον ἔσται δίκαιος» 
(Ψαλμ. ΡΙΑ΄ ϐ) 


(Συνέχεια ἐχ τοῦ προηγουμένου) 


Ιλ σοφός διδάσκαλος γεννήθηκε στον χῶρο 
ὰ6 πού θεωρεῖται ἢ κοιτίδα τοῦ σύγχρονου πο- 
λιτισμοῦ. ἐχεῖ πού ἐμφανίσθηκαν οἱ πρώτοι φι- 
λόσοφοι, στό Αἰγαῖο. Στή νήσο Νάξο τῶν Κυ- 
κλάδων, λοιπόν, εἶδε τό φῶς γιά πρώτη φορά τό 
ἔτος 1749 ὃ μικρός Νικόλαος Καλλιβούρτσης, 
υἱός τοῦ Ἀντωνίου καί τῆς Ἀναστασίας. Οἱ γο- 
νεῖς του ἦταν εὐσεβέστατοι. καὶ μάλιστα ἢ µη- 
τέρα του ἀργότερα ἔγινε Μοναχή µετονοµα- 
σθεῖσα σέ Ἀγάθη. Ἡ οἰκογένειά του ἤταν εὔπο- 
ρηή καὶ πολλά µέλη της διεχρίθησαν στά γράµ- 
µατα, τό ἐμπόριο ἀλλά καί τά τῆς τοπιχΏς αὐτο- 
διοικήσεως. Τό ὄνομα τοῦ πατέρα του τό συ- 
ναντᾶ κανείς πολύ συχνά σέ καταλόγους συν- 
δρομητῶν γιά τήν ἔκδοση βιβλίων [ὕ ᾿Ἐκείνη 
τήν ἐποχή ἢ ἔχδοση ἕνός βιβλίου ἦταν πολυδά- 
πανη ὑπόθεση. γι5 αὐτό προκειµένου νὰ ἔχτυ- 
πωθῇ ἕνα σύγγραμμα. ἔπρεπε νὰ καταρτισθεῖ 
κατάλογος ἀπό ὅσους εἴχαν ἑνδιαφέρον γιά τό 
συγκεκριµένο βιβλίο, οἱ ὁποῖοι προκατέβαλον 
τό ἀντίτιμο τοῦ βιβλίου καί µέ τά συλλεγέντα 
χρήματα προχωρούσαν στήν ἔκδοση.], ὅπως 
καὶ ὁ ἀδελφός τοῦ Ἁγίου Νικοδήμου Πέροςλε- 
γόµενος. Ἀργότερα, ὁ ἀνηψιός τοῦ Ἁγίου Πέ- 
τρος Καλλιβούρτσης διακρίνεται ὡς ἀρχαιολό- 
γος, ἵστορικός καί ποιητής. 








Ὁ Νικόλαος, τότε, Καλλιβούρτσης ἔμα- 
θε τά πρῶτα του γράμματα πιθανώτατα ἀπό 
κάποιον ἁπό τούς ἱερεῖς τοῦ νησιοῦ, ἐφόσον δέν 
ὑπῆρχε τότε ὀργανωμένο σχολεῖο ἐκεῖ. Τό 1765 
μετέβη στήν Σμύρνη καὶ μαθητεύει κοντά στόν 
Ἱερόθεο Βουλισμᾶ γιά περίπου πέντε ἔτη. 
Λόγῳ, ὅμως διωγμοῦ τῶν Ἑλλήνων ἀπό τούς 
Τούρκους στήν περιοχή αὐτή., ὡς ἀντίποινα γιά 
τά γεγονότα τοῦ ρωσοτουρχικοῦ πολέμου, ὁ 
Νικόλαος ἀναγκάζεται νά ἐπιστρέψει πίσω στή 
Νάξο. Βοέθηγε πλησίον τοῦ λογίου Μητροπο- 
λίτου Παροναξίας Ἀνθίμου Βαρδῆ καὶ ἐπιδό- 
θηκε περισσότερο στήν µελέτη θεολογικῶν συγ- 
γραμμάτων. Ἐκείνη τήν περίοδο ἦλθε σέ γνω- 
οιμία µέ τούς ἁγιορεῖτες Μοναχούς Γρηγόριο, 
Νήφωνα καί Ἀρσένιο πού εὑρίσκοντο στο νη- 
σί τῆς Νάξου. καί ἄρχισε νά διδάσκεται ἀπό 
αὐτούς τά ἰδεώδη τοῦ Ὀρθοδόξου μοναχισμοῦ. 
Τό ἐνδιαφέρον του γιά τά πνευματικά τόν ὁδη- 
γεῖ στήν Ὕδρα γιά νά συναντηθεῖ µέ τόν Ἐπί- 
σχοπο Κορίνθου Μακάριο καί τόν Σίλβεστρο 
τόν Καισαρέα. Ἀπό τόν δεύτερο ἔλαβε συστα- 
τικές ἐπιστολές καί ἐπέστρεψε πάλι στή Νάξο 
γιά μικρό χρονικό διάστηµα. 


(Συνεχίζεται) 











Ἱιερί χρόνου ἀκριθείας 


καὶ Ὀρῦ0οδόξου Καλανταρίου 
1οῦ ἐν Ἁγίοις πατρός ἡμῶν Νικοδήμου τοῦ Ἁγιορείτου 


ό 2. -- Μα. | -- Σ / -- μ] 
ιά τοῦτο καί ὁ θεῖος Χρυσόστομος (λόγῳ τοῦ εἰς 


. 


αγιος Νωιόδημος ο γιορείτης. 
ο. - τος τά πρῶτα Πάσχα νηστεύοντος) λέγει: 


------ι; Χρόνων ἀκρίρειαν καί ἡμερῶν παρατήρησιν δέν 
ο ] ἠξεύρει ἡ τοῦ Χριστοῦ Ἐκκλησία. Ἐπειδή ὅσες φο- 
ροές τοώγει τόν ζωοποιόν ἄρτον τοῦτον, χαί τό 
ποτήοιον τοῦτο πίνει, καταγγέλει τόν θάνατον τοῦ 
Κυρίου. καί Πάσχα ἐπιτελεῖ ἀλλ᾽ ἐπειδή εἰς τήν 
πρώτην σύνοδον ἐσυνάχθησαν οἱ Πατέρες καί 
ἐδιώρισαν πότε νά γίνεται τό Πάσχα, τιμῶσα ἢ 
Ἐγγκλησία πανταχοῦ τήν συμφωνίαν καί ἕνωσιν, ἐδέ- 
χθη τόν διορισµόν ὁποῦ ἐκεῖνοι ἔκαμαν. Λοιπόν, 
ἔπρεπε, χατά τόν Χρυσόστομον, νά προτιµήσουν 
παί οἱ Λατίνοι τήν συμφωγνίαν καί ἕνωσιν τῆς Ἐκκλη- 
σίας, περισσότερον ἀπό τήν παρατήρησιν τῶν 
χρόνων (τῆς ἰσημερίας δηλ. ὁποῦ ἑκατέβη τώρα εἰς 
τάς 11 Μαρτίου. οὖσα ἐπί τῆς πρώτης συνόδου εἰς 
τάς κα΄ μαρτίου) καί νά ἑορτάξουν τό Πάσχα µέ 





μα --  ἡμᾶςτούς Γραικούς, καί ὄχι νά ἀτιμάζουν τούς τρια- 


μμ μμ ποσα ο ος σςς 


θεοφόρους καίπνευµατοφόρους Πατέρας, ὁποῦ ἐνομοθέτησαν τοῦτο κατά θεῖον 


ποτ σαεισε ο πο λὕἅὕἥυυ----- 


κοσίους ἐχείνους 
φὠτισμόν, νομίζοντες τούτους ὡς ἀνοήτους, καί ὑβοίζοντες εἰς τήν κοινήν μητέρα πάντων ἡμῶν 
Ἐκκλησίαν, διότι (λέγει ἀχολούθως ὁ χρυσούς οήτωρ) ἄν καί ἡ Ἐκκλησία ἔσφαλλε, βέβαια δέν 


ἤθελε κατορθῶθῇ τόσον µεγάλον καλόν. ἀπό τήν ἀκριβῆ ταύτην φύλαξιν τοῦ καιροῦ, ὅσον 


µεγάλον κακόν ἤθελε προξενηθῆ ἀπό τήν διαίρεσιν αὐτήν καί τό σχίσμα τό ἀπό τῆς καθολικῆς 
Ἐκκλησίας. Ἐπειδή λέγει: «δέν φροντίζει ὁ Θεός καί ἡ Ἐκκλησία διά τοιαύτην παρατήρησιν τῶν 
χρόνων καί ἡμερῶν πάρεξ διά μµοναχήν τήν ὁμόνοιαν καί εἰρήνην». Καί βλέπε, ἀγαπητέ, πῶς ὃ 
θεῖος Χρυσόστομος ὀνομάζει σχισματικούς τούς Λατίνους διά τί ἐκαινοτόμησαν τό πασχάλιόν 
τους καί Καλαντάριον, ὄχι διά τί δέν εἶναι τοῦτο, ὅσον κατά τήν ἰσημερίαν, ὁὀρθόν. Διότι καί ἡμεῖς 

ο... .ιήή ἱυὓὺὓ«ᾱὔῆᾱὰἊᾱὰῶὰῴέύῄίθύἧὍ-ὭἜἛθθθθθθ--- 


Ὃ ασ ικκκκκκκακκκππππκακακκκκπσπυυαπεπσυυυπυυσσ-ὐ---αααααααασωωωρρ”-.-υυοαω-.ὸμμωἛἈἛι...»..-Ἔ 


βλέπομεν πῶς ἣ ἴσημερία ἆληθῶς ἔμεινεν ὀπίσω 
ἡμέρας ια΄. ἀλλά διά τί ἐχωρίσθησαν κατά 
τοῦτο ἀπό ἡμᾶς, τό ὁποῖον εἶναι ἔγχλημα 
ἀσυγχώρητον. κατά τόν αὐτόν ἅγιον. Λέγει γάρ 
ἐν τῷ αὐτῷ λόγῳ. ὅτι. τό νά νηστεύση τινάς καί 
τό νά χάµη Πάσχα εἷς τοῦτον τόν χαιρόν, ἤ εἰς 
ἐκεῖνον. µετά τήν εἰκοστήν πρώτην τοῦ 
μαρτίου. θετέον͵ ὡς κάµνομεν ἡμεῖς οἱ Γραικοί, 
ἤ µετά τήν ἑνδεκάτην Μαρτίου, ὡς κάμνουσιν 
οἳ Λατίνοι, τοῦτο δέν εἶναι ἔγκλημα, Τό δέ νά 
σχίσῃ τινάς τήν Ἐκκλησίαν καί νά ἀντιστέκη- 
ται φιλονείκως, καί νά κάµνη διχοστασία, καί 
διαιρέσεις, καί νά χωρίζη τόν ἑαυτόν του 
πάντοτε ἀπό τήν κοινήν σύνοδον τῆς Ἐκ- 
κλησίας, τοῦτο εἶναι ἁμάρτημα ἀσυγχώρητον, 
καί κατηγορίας ἄξιον, καί πολλήν ἔχει τήν 
κόλασιν καί τιμωρίαν. Ἄς ἠξεύρουν γάρ ὅτι 
καί αἱ οἰκουμενικαί σύνοδοι, ὁποῦ µετά τήν 
πρώτην ἔγιναν, καί οἱ λοιποί Πατέρες, ἔβλεπον 
ναί καί αὐτοί, ὡς σοφοί ὁποῦ ἤτο. πῶς ἑκατέβη 
πολλή ἣ ἰσημερία: ἀλλ᾽ ὅμως δέν ἠθέλησαν νά 
τήν µεταθέσουν ἀπό τήν κα΄ Μαρτίου. ὁποῦ τήν 
ηῦρεν ἡ α΄ σύνοδος, προτιμῶντες περισσότε- 
ρον τήν συμφωγίαν τῆς Ἐκκλησίας καί ἕνωσιν, 
ἀπό τήν ἀκρίβειαν τῆς ἰσημερίας, ἥτις δέν προ- 
Ἐενεῖ. οὔτε εἰς τήν εὕρεσιν τοῦ ἐδικοῦ µας 
Πάσχα καμµίαν σύγχυσιν, οὔτε βλάβην εἰς τήν 
εὐσέβειαν. μάλιστα δέ καί προξενεῖ ἢ ἀχρίβεια 
αὕτη εἰς τούς Λατίνους δύω µεγάλας ἀτοπίας, 
τό νά ἑορτάζουν δηλ. τό Πάσχα, ἤ µετά ἴου- 
δαίων, ὅπερ ἐναντίον ἐστίν εἰς τόν παρόντα 
ἀποστολικόν Κανόνα. ἤ ποό τῶν ἰουδαίωγ. 
Ὅτι δέ περισσότερον εὐαρεστεῖται ὁ Θεός εἰς 
τήν τάξιν τοῦ πασχαλίου καί ἁπλῶς εἰπεῖν, τοῦ 
καλανταρίου τοῦ ἐδικοῦ µας, παρά εἰς τήν 
ἀκρίρειαν τοῦ πασχαλίου καίκαλανταρίου τῶν 
Λατίνων. φανερόν εἶναι ἀπό τά θαύματα ὁποῦ 
ἔδειξεε. χαί δεικνύει ἕως τώρα δι’ αὐτό. Διότι, 
κατά τά µέρη τῆς ἐν Αἰγύπτω Ἡλιουπόλεως, ὁ 
ποῦ εἶναι αἱ δύω µεγάλαι Πυραμίδες, ἐνεργεῖ ὁ 
Θεός κάθε χρόνον τοιοῦτον παράδοξον' δηλ. 


κατά τό ἑσπέρας τῆς μεγάλης πέμπτης τῆς ἐδικῆς 
µας (ὄχι τῶν Λατίνων), ξερνᾶ ἢ γῆ λείψανα καί 
κόκκαλα παλαιά ἀνθρώπινα. ἀπό τά ὁποία 
γεμίζει ἕνας εὐρύχωρος κάμπος, ἅτινα στέκον- 
ται ἕως τήν πέµπτην τῆς Ἀναλήψεως, καί τότε 
κρύπτονται, καί παντελῶς δέν φαίνονται, ἕως 
οὗ νά ἔλθη πάλιν ἢ µεγάλη πέμπτη. Τοῦτο δέν 
εἶναι κανένας μύθος, ἀλλά ἄληθινόν καί βέβαι- 
ον, μαρτυρηµένον ἀπό παλαιούς, καί νέους 
ἱστορικούς, μάλιστα δέ ἀπό τόν Γεώργιον 
Κορέσσιον τόν Χίον, καί ἀπό τόν ἀοίδιμον πα- 
τριάρχην τῶν ἱεροσολύμων Νεκτάριον, ὅς τίς 
εἰς τόν ἀραβικόν χρονογράφον, ὁποῦ συνέγρα- 
Ψε, τό διηγεῖται ἐν σελίδ. 266. καί µέ τούς 
ὀφθαλμούς του φαίνεται, ἐξ ὧν λέγει παρα- 
κάτω. ὅτι τό εἶδε' (προμηνύουσι δέ τά ἀνθρώπι- 
να κόκκαλα ταῦτα, τήν µέλλουσαν ἀνάστασιν 
τῶν νεκρῶν. καθώς τά εἶδε καί ὁ προφήτης 
Ἰεζεκιήλ)’ γράφει δέ καί ὁ ρηθείς Κορέσσιος, ὅτι 
ὁ Πασχασίνος ἔγραφε πρός Λέοντα (ὡς δείκνυ- 
ται ἐν τῇ Εγ ἐπιστολῇ Λέοντος) ὅτι ἑορταζόντων 
ποτέ τό Πάσχα, τῶν µέν ἀνατολικῶν τή κβ΄ 
Ἀποιλίου τῶν δέ δυτικῶν, τή κε΄ Μαρτίου, µία 
βρύσις Ἑηρά οὖσα πρότερον, ἐγέμισεν ἀπὸ 
γερόν τή κβ΄ Ἀποιλίου. εἰςτό Πάσχα τό ἐδικόν 
µας δηλαδή, καί ὄχι τῶν Δατίνων' ὅρα τόν 
Δοσίθεον βιβλ. β΄ περί τῶν ἐν Ἱεροσολύμοις 
πατριαρχουσάντων σελίδ. 119δ. διηγούµενον 
ὅτι εἰςτό Βελλιγοάδιον, εὑρισχομένου ποτέ τοῦ 
ἱεροσολύμων Παϊσίου, ἠκολούθησεν ἕνα 
θαῦμα. βεβαιωτικόν µέν τοῦ Ηημετέρου καλαγ- 
δαρίου. ἀναιρετικόν δέ τοῦ τῶν Λατίνων’ ήτοι 
ἡ ζύμη ὑπό Λατινίδος µέν ζυμωθεῖσα κατά τήν 
ἡμέραν τοῦ προφήτου Ἡλιοῦ, μεταβληθεῖσα δέ 
εἰς πέτραν κίσσηρα. 
[Ἁγ. Νικοδήμου Ἁγιορείτου, Ἱερόν Πηδάλιον, 
ὑποσημ. εἰς τόν Ζ΄ Ἀποστολικόν Κανόνα, 
ἔκδ. Ἀστέρος 1962, σελ. δ-9] 








 . 

Ψ Ὅπως µετέδωσετό Ἀθηναϊκόν Πρακτορεῖον Εἰδή- 
σεων εἰς τὰς 20.03.09 ὑπὸ τῖτλον ΜΕ ΤΟΝ ΠΑΠΑΣΥ- 
ΝΑΝΤΗΘΗΚΕ ΟΔΗΜΗΤΡΗΣ ΧΡΙΣΤΟΦΙΑΣ: 

16 Βατικανό, µετά τή συνάντηση τοῦ Πάπα Βενέ- 
ὄικτου ΙΣΤ μέτόν πρόεδρο Χριστόφια καί τίς συνοµι- 
λίες τοῦ δεύτερου µέ τόν πρωθυπουργό Καρδινάλιο 
Ἰαρσίσιο Περτόνε, ἀπέφυγε νά τοποθετηθεῖ δήµο- 
σίως, πέρα ἀπό µιά εὐχή, γιά τό Κυπριακό, ἀλλά καί 
γιά τό θέµα τῆς καταστροφῆς τῶν ἐκκλησιῶν στό βό- 
ρειο τμῆμα τῆς Κύπρου. {...) 

Ὁ κ. Χριστόφιας ἀπηύθυνε στόν Ποντίφηκα πρό- 
σκλήση νά ἐπισκεφθεῖ ἐπίσημα τήν Κύπρο. Εἶπε ὅτι ἡ 
ἀντίδραση ὑπῆρζε θετική. 

Μάλιστα, ἀνέφερε ὅτι θά πρόκειται γιά εἰδικό ταξί- 
δι καί ὅτι τό Βατικανό, ἐπειδή ἀποδίδει ἰδιαίτερη ση- 
µασία στήν Κύπρο, δέν θά ἤθελε ὁ Πάπας νά κάνει 
«ἁπλῶς (στήν Κύπρο) µιά στάση» κατά τήν ἐπίσκεψή 
του τὸν Μάιο στούς Ἁγίους Ἰόπους. Πρόσκληση γιά 
ἐπίσκεψή στήν Κύπρο ἀποδέχτηκε καί ὁ πρωθυπουρ- 
γός τοῦ Βατικανό, Καρδινάλιος Περτόνε. 

Η ΕΝΟΤΗΤΑ ΤΩΝ ΧΡΙΣΤΙΑΝΩΝ 

«Ὁ χριστιανικός κόσμος δέν πρέπει νά εἶναι διχα- 
σµένος, γιατί ἡ διδασκαλία τοῦ Χριστοῦ εἶναι ἀδιαίρε- 
ΤΗ», τόνισε ὁ πρόεδρος Χριστόφιας σέ ἐρώτήμα Ρώσου 
δημοσιογράφου καί ἐπεσήμανε ὅτι εἶναι ἀναγκαία ἡ 
ἑνότητα τῶν χριστιανῶν καί ὅτι ὁ ἴδιος εἶναι ὑπέρ τοῦ 
διαλόγου. 

Ἐπίσης, ἀνέφερε ὅτι ὁ Πάπας τοῦ ἐπεσήμανε τόν θε- 
Τικό ρόλο πρός τήν κατεύθυνση αὐτή τοῦ Ἀρχιεπισκό- 
που Χρυσοστόμου. Ὁ Πάπας χαρακτήρισε τόν Άρχιε- 
πίσκοπο Χρυσόστομο «ὑπέρμαχο» τῆς ἑνότητας τῶν 
χριστιανῶν, ἀνέφερε ὁ πρόεδρος Χριστόφιας καί πρό- 
σθεσε «αὐτό µέ ἱκανοποιεῖ ἰδιαίτερα». 

«Ἐγώ ὁ κομμουνιστής...» 

Μέ τόν χαρακτηρισικό τίτλο «Ἐγώ ὁ κομμουνιστής 
θά συναντηθῶ µέτόν Πάπα» ἡ ἔγκυρη Ἰταλική ἐφήμε- 
ρίδα «Λά Στάµπα» στέγασε χθές ἐκτενές ρεπορτάζ γιά 
τήν ἐπίσκεψη τοῦ προέδρου Χριστόφια. 

«Λέν ἀπαρνοῦβαι τήν ἰδεολογία µου, ἀλλά ποτέ 
δέν µέ τύφλωσε ἡ λάμψη τῆς Σοβιετικῆς Ἕνωσης», 
γράφει ἡ ἐφημερίδα ὅτι δήλωσε ὁ κ. Χριστόφιας, ὁ 
ὁποῖος ἐξέφρασε τήν πεποίθηση ὅτι ὁ Πάπας θά κατα- 
λάβει τό δράμα τῆς Κύπρου. (...) 

Βλέπετε, ἀγαπητοί ἀναγνῶσται, ἐπί 25 ἔτη Πάπας 
δέν ἐστάθη δυνατόν νά κατανοήσῃ τό δράµα τῆς Κύ- 


ΜΙΚΓΑ ΚΑΙ ΟΥΟΙΩΑΗ 





πρου, ἀλλά τώρα ἐπιτέλους θά λάβῃ τήν ἐπιφοίτησιν! 

Ἠτο βλέπετε τοσοῦτον πολύπλοκον καί δυσνόητον...! 
Τίνομίζετε κ. Χριστόφια, ὁ Πάπας δέν κατεῖχε καλῶς 
τὸ θέµα τῆς Κύπρου; Πρόκειται περί ἀγνοίας τοῦ 
Ποντίφηκος;, Ἄς τό ἀφήσωμεν ἀσχολίαστον. Ὅσον 
ἀφορᾶ τά µελιστάλακτα λόγια τοῦ Πάπα περί τοῦ Νε- 
οηµερολογίτου Ἀρχιεπισκόπου κ. Χρυσοστόμου καί 
διά τό πόσον φιλενωτικός εἶναι, φαίνεται καἰ ἀπό τήν 
ἀκόλουθον εἴδησιν. 


ν΄ Πρός Πάπαν ἐπιστολῆς Χρυσοστόμου (Νεοηµερο- 
λογίτου) Ἀρχιεπισκόπου Κύπρου τό ἀνάγνωσμα: 

«Ιῷ Ἁγιωτάτῳ Πάπα τῆς Πρεσβυτέρας Ρώμης, 
ἀγαπητῷ ἀδελφῷ, κυρίω Βενεδίκτω ΙΣΤ’, ἀσπασμόν 
ἅγιον ἐν Χριστῷ Ἰησοῦ. 

Βαθύτατα ἐθλίβημεν πληροφορήθέντες τήν φοβε- 
ράν εἴδησιν περί τοῦ φονικοῦ σεισμοῦ, ὅστις ἔπληξε τήν 
περιοχήν Λ’ Ἀκουϊλά τῆς Κεντρικῆς Ἰταλίας. 

Πρός τήν Ὑμετέραν Ἁγιότητα, καί µέσω Αὐτῆς πρός 
τούς συγγενεῖς καί τάς οἰκογενείας τῶν τόσων ἀδίκως 
Φονευθέντων καί πληγέντων συνανθρώπων ἡμῶν, 
ἀπευθύνομεν τά βαθύτατα καί εἰλικρινῆ ἡμῶν συλλυ- 
πητήρια. 

Ἡ Ἐκκλησία τῆς Κύπρου, ἀλλά καί ἡμεῖς ὁ ἴδιος 
προσωπικώς, συμμµετέχοµεν εἰς τήν ὀδύνην καί εἰς τό 
πένθος τοῦ Ἰταλικοῦ λαοῦ καί προσευχόµεθα διά τήν 
ἄνωθεν παρηγορίαν καί ἀνακούφισιν τῶν πληγέντων 
ἀδελφῶν ἡμῶν. 

Εἰς ἔκφρασιν τῆς βαθυτάτης λύπης ἡμῶν, ἀλλά καί 
τῆς συμμετοχῆς ἡμῶν εἰς τὀν βαρύτατον πόνον καί εἰς 
τήν φοβεράν δοκιµασίαν τῶν πληγέντων συνανθρώ- 
πων ἡμῶν, δεχθῆτε, παρακαλοῦµεν, τήν ἐσωκλειομέ- 
γην τραπεζικήν ἐπιταγήν, ὕψους πεντήκοντα χιλιάδων 
εὐρώ (20.000) ὡς συμβολικήν βοήθειαν τῆς Ἐκκλησίας 
ἡμῶν εἰς τά ἀπαιτούμενα ἔξοδα ἐπιδιορθώσεως τῶν 
ἐκ τοῦ σεισμοῦ πληγέντων ἐκεῖ Ἱερῶν Ναῶν. 

Εὐχόμεθα ὅπως ὁ Κύριος ἐνισχύη, στηρίζη καί πα- 
ρηγορῆ τούς πληγέντας ἀδελφούς ἡμῶν» (βλ. Ἐοπι- 
[εα.στ τῆς 08.04.09 ὥρα 15:01). 

Ἀσφαλῶς ὁ φονικός σεισμός ἦταν κάτι τὀ πολύ 
δυσάρεστον, καί κανείς δέν δύναται νά κατακρίνει τήν 
ἔκφρασιν συλλυπητηρίων ἐκ µέρους τοῦ κ. Ἂρυσο- 
στόµου. Διατί ὅμως νὰ ἀπευθύνῃ ταῦτα εἰς τὸν Πά- 
παν καί ὄχι εἰς τάς ἰταλικάς ἀρχάς; Ὁ Πάπας εἶναι 
ἀρχηγός ἑτέρου κράτους, τοῦ Βατικανοῦ. Καΐ πρός 
τί τοσοῦτον «λιβάνισμα» εἰς τήν «Αὐτοῦ Ἁγιότητα» 

αν, τὸν ὁποῖον ἀποκαλεῖ μάλιστα καί «ἀγα- 
τη δελφόν» αὐτοῦ; Καὶ διατί νά σπεύσῃ νά στεῖ- 
λει οἰκονομική ἐνίσχυσιν διά τήν ἐπισκευήν παπικῶν 
ναῶν; Ἡ πάμπλουτος΄νεοηµερολογιτική Ἐκκλησία 
τῆς Κύπρου θά μποροῦσε νά βοηθήσει τούς πληγέν- 
τας, ἢ νά συνεισφέρει εἰς τήν ἀνέγερσιν σχολείων, ἢ 
ἄλλων κτιρίων. Τό περιεχόµενον ὅμως τῆς ἐπιστολῆς 
φανερεῖ τήν ἀναγνώρισιν τοῦ ἀμετανοήτου αἱἷρε- 
σιάρχου Πάπα ὡς κανονικοῦ Ἐπισκόπου Ῥώμης 
«ἀδελφοῦ» τοῦ νεηµερολογίτου Ἀρχιεπισκόπου Κύ- 
πρου. 


 Ὅπως ἀναφέρει τό Πρακτορεῖον ΥΠ ΤΟΠΗ{εα.6: εἰς 
τὰς 12.04.00: 

Η ΜΟΣΧΑ ΑΝΤΙΔΡΑ ΜΕ ΤΙΣ ΑΠΑΙΤΗΣΕΙΣ, 
ΤΟΥ ΟΙΚ.ΠΑΤΡΙΑΡΧΕΙΟΥ 

Ὁ ἐπικεφαλῆς τοῦ Ἰμήματος τῶν Ἐξωτερικῶν 
Ἐκκλησιαστικῶν Σχέσεων τοῦ Πατριαρχείου Μόσχας, 
Ἐπίσκοπος Βολοκολάμσκ κ. Ἰλαρίωνας, ἐξέφρασε τήν 
ἔντονή διαφωνία του σχετικά µέ τίς ἀπαιτήσεις τοῦ 
Οἰκουμενικοῦ Πατριαρχείου νά διαποιµάίνει ὅλες τίς 
Ἐκκλησιαστικές Κοινότητες τῆς Ὀρθόδοξης Δια- 
σπορᾶς. 

«Μιά ἀπό τίς βασικές προκλήσεις σήµερα, κατά τήν 
ἄποψή µου εἶναι ἡ κατάσταση στίς Διορθόδοξες Σχέ- 
σεις, ἡ ὁποία σχετίζεται μέ τίς ἀπαιτήσεις τοῦ Πα- 
Ττριαρχείου Κῶν/πόλεως νά διαδραματίζει κάποιον ἰδΙ- 
αίτερο ρόλο στήν Ὀρθόδοξη Ἐκκλησία», δήλωσε ὁ Ἐπί- 
σκοπος κ. Ἰλαρίωνας κατά τή συνέντευξη Τύπου στό 
Ῥωσικό Πρακτορεῖο «Ίντερφαξ» τήν Παρασκευή. 

Ἐπίσης σύμφωνα µέ τόν ἐπικεφαλῆς τῶν Ἐξωτε- 
ρικῶν Σχέσεων τό Πατριαρχείου Μόσχας κ. Ἰλαρίωνα, 
«κατ΄ οὐσίαν πρόκειται γιά ἐπιβολή στήν Ὀρθόδοξη 
Ἐκκλησία τοῦ ἐκκλησιαστικοῦ μοντέλου πού ὑπάρχει 
στή Ρωμαιοκαθολική Ἐκκλησία, κατά τό μέτρο δυνα- 
τόν κεντροποιηµένη ἐκκλήησιαστική ἐξουσία, μέ ἔπικε- 
φαλῆς ἕναν ἐπίσκοπο ὡς ἀρχηγό τῆς Οἰκουμεγικῆς 
Ἐκκλησίας». 

Ἀκόμη ὁ ἐπίσκοπος Ἰλαρίωνας ὑπενθύμισε, πώς 
«στήν ὀρθόδοξή παράδοση ποτέ δέν ὑπῆρχε ἕνα τέτοιο 
μοντέλο», ἐκφράζοντας ταυτόχρονα τήν ἀμφιβολία, 
πώς «δέν ἔχουμε δικαίωµα ἀναθεώρησης, τῆς διαδα- 
σκαλίας µας περί Ἐκκλησίας». 

Ἐν τῷ μεταξύ σύμφωνα µέτόν κ. Ἰλαρίωνα, σήµερα 
«οἱ πρῶτοι στήν ἱεραρχία» τοῦ Πατριαρχείου Κων/πό- 
λεως καλοῦν νά ἀναθεωρηθεῖ ἡ ἀρχή τοῦ πρωτείου 
στόν Ὀρθόδοξζο κόσμο. 

Τό μοντέλο αὐτό προβλέπει τὸ Πατριαρχείο 
Κων/πόλεως «νά διοικεῖ ὅλες τίς ἐκκλησίες στή λεγό- 
µενη Διασπορά». Δηλαδή ὅλες οἱ κοινότητες οἱ ὁποῖες 
βρίσκονται ἔξω τῶν ἱστορικῶν, κανονικῶν, ἐθνικῶν 





Ἐκκλησίων πρέπει νά ἐνταχθοῦν στή δικαιοδοσία τῆς 
Οἰκουμενικοῦ Πατριαρχείου. 

Τέλος ὁ ἐκπρόσωπος τοῦ Πατριαρχείου Μόσχας 
ἀνέφερε, πώς «ὅλο τό σύνολο τῶν ζητημάτων αὐτῶν 
θά συζητηθεῖ τόν προσεχῆ Ἰούνιο στά πλαίσια τῆς 
Διορθόδοξής συνδιάσκεψής πάνω στό θέµα τῆς Ὀρθό- 
δοξής Διασπορᾶς, ὅπου στή Ρωσική Εκκλησία «ἐπίμο- 
να θά ἐπιβληθεῖ μοντέλο» πού προτείνει τό Πατριαρ- 
χεῖο Κωνσταντινουπόλεως. 

Πράγματι, τὸ Πατριαρχεῖο Κπόλεως προβάλλει 
τόν ΚΗ΄ τῆς Δ΄ Οἰκουμενιῆς Συνόδου ὁ ὁποῖος κα- 
θορίζει τά ὅρια τῆς δικαιοδοσίας τοῦ Πατριαρχείου 
Κπόλεως διά νά διεκδικήσῃ τήν διαποίµανση τῶν 
χωρῶν τῆς διασπορᾶς ἐπειδή ἀναφέρεται στούς Ἐπι- 
σκόπους «ἐν τοῖς βαρβαρικοῖς»: «{...)τοὺς τῆς Τον- 
τιακῆς, καὶ τῆς Ἀσιανῆς, καὶ τῆς Θρακικῆς διοικήσε- 
ως Μητροπολίτας μόνους, ἔτι δὲ καὶ τοὺς ἐν τοῖς βαρ- 
βαρικοῖς ἐπισκόπους τῶν προειρηµένων διοικήσεων 
χειροτονεῖσθαι ὑπὸ τοῦ προειρηµένου ἁγιωτάτου 
θρόνου τῆς κατὰ Κωνσταντινούπολιν ἁγιωτάτης 
ἐκκλησίας (...)».Ἰδού ὅμως πῶς ἑρμηνεύει τό ἐδάφιον 
τοῦτο ὁ Ἅγιος Νικόδημος ὁ Ἁγιορείτης: «Πρός τού- 
τοις ὁρίζομεν καί ψηφιζόµεθα, ὥστε νά χειροτο- 
νοῦνται ἀπό τον προρρηθέντα ἁγιώτατον θρόνον τοῦ 
Κωνσταντινουπόλεως ἢ μόνοι οἱ Μητροπολῖται, 
(ἀλλ᾽ οὐχί καί οἱ Ἐπίσκοποι, οἱ ὑποκείμενοι τοῖς Μη- 
τροπολίταις Ἕκαστος γάρ τούτων χειροτονεῖται ἀπό 
τόν ἰδικόν του Μητροπολίτη µετά τῶν Ἐπισκόπων 
τῆς ἐπαρχίας, καθώς οἱ θεῖοι Κανόνες διαγορεύουσι, 
καί μάλιστα ὁ ς΄ τῆς Α΄), οὐ µόνον δὲ νά χειροτο- 
γοῦνται οἱ τῶν εἰρημένων Διοικήσεων Μητροπολῖται, 
ἀλλά δἠ καί οἱ Επίσκοποι οἱ εἰς τούς βαρβαρικούς τό- 
πους εὑρισκόμενοι τοὺς γειτονεύοντας εἰς τάς ρηθεἰ- 
σας αὐτάς Διοικήσεις, καθώς οἱ μέν Ἀλανοί λεγόµε- 
νοι, παράκεινται καί συνορεύουσι μέ τήν τοῦ Πόντου 
Διοίκησιν, οἱ δὲ Ῥῶσσοι μέ τήν τῆς Θράκης». Εἶναι 
λοιπόν φανερόν ὅτι εἰς τόν Κωνσταντινουπόλεως δἐν 
ἐδόθη πᾶσα ἐξουσία ἐπί ὅλων τῶν ἐδαφῶν τῆς Οἰκου- 
µένης, ἐκτός τῶν λοιπῶν Αὐτοκεφάλων Ἐκκλησιῶν, 
ἀλλά µόνον ἐπί τῶν ἐπαρχιῶν ἐκτός μέν τῆς Ῥω- 
μαϊκῆς Αὐτοκρατορίας («ἐν τοῖς βαρβαρικοῖς») γειτ- 
νιαζόντων δέ µετά τῶν Ρωμαϊκῶν πολιτικῶν Διοική- 
σεων τοῦ Πόντου καί τῆς Θράκης (Ἀλανία καί Ῥω- 
σία). | 

Εἰς τό σημεῖον τοῦτο οἱ Ρῶσοι ὅπως καί ὁ κ.Ἴλα- 
ρίων ἔχουν δίκαιο. Ὁ ζῆλος των ὅμως περιορίζεται εἰς 
τά διοικητικά ζητήματα καί οὐχί εἰς τά τῆς πίστεως. 

}ερί διαλόγου μετ Ὀνισταμένων 


ἦν 17/30-4-2009 ἡἹερὰ Σύνοδος τῆς Ἐκκλησίας 
Γ.Ο.Χ. Ἑλλάδος ἐξέδωσε τὴν ἀκόλουθον ἄνα- 
κοίνωσιν, δημοσιευθεῖσα εἰς τήν ἱστοσελίδα αὐτῆς: 


Ἔξ ἀφορμῆς τῆς ἀσθενείας τοῦ Γέροντος τῆς 
Ἱερᾶς Μονῆς Ἁγίου Κυπριανοῦ καί Ἰουστίνης 
Φυλῆς Ἀττικῆς κ. Κυπριανοῦ ὑπῆρξαν ὡρισμέναι 
ἐπαφαί Ἀρχιερέων τῆςἹερᾶς Συνόδου µετά τῆς διῖ- 
σταµένης ἀπό τήν Ἐκκλησίαν τῶν Γ.Ο.Χ. Ἑλλάδος, 
Ὀρθοδόξου Κοινότητος τῶν Ἐνισταμένων. 

Αἱ συζητήσεις ἐγένοντο µέ σκοπὀν τήν ἀποκα- 
τάστασιν τῆς ἐν ἔτει 19855 διαρραγήσης ἑνότητος 
μεταξύ ἡμῶν. 

Ἔκ τῶν συζητήσεων προέκυψεν ὅτι παρά τά θε- 
τικά βήματα 1] τά ὁποῖα ἐσημειώθησαν ἐκ µέρους 
τῆς προαναφερθείσης Κοινότητος πρός προσέγγι- 
σιν, ἐν τούτοις δέν διεπιστώθη ταυτότης ἀπόψεων 
ἐπί ἐκκλησιολογικῶν θεμάτων [2]. 

Ὡς ἐκ τούτου, ἐκρίθη ὅτι ὑπό τάς παρούσας συν- 
θήκας δέν ὑφίστανται αἱ ἀναγκαῖαι προὔποθέσεις 
διά τήν συνέχισιν τοῦ διαλόγου. 

Καλοῦμεν ἅπαντα τά πιστά µέλη τῆς Ἐκκλησίας, 
κλῆρον καἰλαόν, ὅπως προσεύχωνται διά τήν ἐν τῷ 
μέλλοντι δηµιουργίαν τῶν ἀπαραιτήτων συνθηκῶν 
διά τήν ἀποκατάστασιν τῆς ἑνότητος ἐπί τῷ θεµε- 
λίῳ τῆς ἀληθείας, κατά τό θέληµα τοῦ Κυρίου. 


Ἔκ τῆς Ἱερᾶς Συνόδου 


[1] Θετικά βήματα θεωροῦνται ἡ ἐκ µέρους τῶν Ἔνιστα- 
µένων ἀποδοχή τῆς ἀναφορᾶς ἡμῶν ὡς Ἐκκλησίας Γ.Ο.Ν. 
Ἑλλάδος, ἡ ἐκ µέρους των ἀπερίφραστος καταδίκη του 
Οἰκουμενισμοῦ, ἡ κατηγορηµατική των δήλωσις ὅτι οὐδέπο- 
τε ἐθεώρησαν τήν νεοηµερολογιτικήν Ἐκκλησίαν ὡς «Μητέ- 
ρα Ἐκκλησίαν», ἡ παῦσις τῆς διακηρύξεως τῆς θεωρίας περί 
«ἀσθενῶν μελῶν τῆς Ἐκκλησίας», ἡ συμφωνία διά τήν µή πα- 
ροχήν μυστηρίων εἰς τούς νεοηµερολογίτας καί ἡ παραδοχή 
ὅτι οἱ ἐναπομείναντες Ὀρθόδοξοι Ἐπίσκοποι κάθε ἐποχῆς 
ἔχουν τό δικαίωµα τῆς καταδίκης κάθε αἱρέσεως. 

[2] Δέν ἐπῆλθε συμφωνία εἰς τήν ἀποδοχήν τῶν νεοηµε- 
ρολογιτῶν / οἰκουμενιστῶν κατόπιν ὁμολογίας καί χρίσµατος, 
εἰς τήν ἀποδοχήν ὅσων δὲ φέρουν οὐδέ τόν τύπον τοῦ 
Ὀρθοδόξου Βαπτίσματος δι απτίσεως καί εἰς τήν ἀναγνώ- 
ρισιν τῆς καταδίκης τῶν Οἰκουμενιστῶν ὀνομαστί, καθώς οἱ 
Ἐνιστάμενοι θεωροῦν ὅτι τοῦτο εἶναι ἁρμοδιότης µόνο Πα- 
νορθοδόξου Συνόδου. (Ἐκτενῶς εἰς τά σημεῖα ταῦτα δια- 
φορᾶς ἀναφέρονται ἐκτενῶς οἱ Ἐνιστάμενοι εἰς ἀνακοίνωσίν 
των τῆς 9-12-2008). 








Ἡ ἀνακοίνωσις αὕτη ἀπέβλεπε εἰς τὴν ἐνημέρω- 
σιν τοῦ ποιμνίου τῆς Ἐκκλησίας µας καὶ ἦτο λακω- 
γική, καθώς οἱ Ἐνιστάμενοι παρεκάλεσαν ἡμᾶς νὰ 
μὴ δημοσιεύσωμεν τὴν ἐπιστολήν των εἰς τὴν ὁποί- 
αν διεκρίνοντο σαφῶς αἱ θέσεις των καὶ ἡμεῖς ἐσε- 
βάσθηµεν τὴν ἐπιθμίαν των. Πλήν ὅμως, ἀναγνώ- 
σαντες οὗτοι τὴν ἡμετέραν συνοπτικήν ἀνακοίνω- 
σιν, ἐθεώρησαν χρήσιμον νὰ δημοσιεύσουν τὴν µε- 
ταξύ ἡμῶν ἀλληλογραφίαν, ὅπου καί ἡ ἀπάντησίς 
των. Ὡς ἐκ τούτου δυνάµεθα καὶ ἡμεῖς νά προ- 
βοῦμεν εἰς τὴν δηµοσίευσιν τῶν αὐτῶν κειμένων 
πρὸς πληρεστέραν γνῶσιν τῶν μελῶν τῆς Ἐκκλη- 
σίας τῶν ΓΤ.Ο.Χ.. 

Ὡς ἀναφέρει καὶ ἡ ἀνακοίνωσις, ἡ ἀφορμή διά 
τὰς ἐπαφάς μεταξύ τῆς Ἐκκλησίας τῶν Γ.Ο.Χ. καὶ 
τῆς Ὀρθοδόξου Κοινότητος τῶν Ἐνισταμένων ἐδό- 
θη ἀπό τήν ἀσθένειαν τοῦ Γέροντός των κ. Κυ- 
πριανοῦ. Τόν ἀσθενοῦντα ἐπεσκέφθησαν τινές τῶν 
Ἀρχιερέων τῆς Ἐκκλησίας µας καθώς καί ὁ Μακα- 
ριώτατος Ἀρχιεπίσκοπος τῶν Γ.Ο.Χ. κ.κ. Χρυσό- 
στοµος. Τοῦτο ἐξετιμήθη ὑπό τῆς πλευρᾶς τῶν Ἐνι- 
σταµένων καὶ ἐζητήθη ἡ ἔναρξις διαλόγου διὰ τὴν 
διακονίαν τῆς καταλλαγῆς, ὡς χαρακτηριστικῶς 
εἶπον. Συνεστήθησαν δύο ἐπιτροπαί ἑκατέρωθεν 
διὰ νὰ συζητήσουν τάς μεταξύ ἡμῶν διαφορᾶς, 
πλήν ἡ πρότασις ἡμῶν διὰ τήρησιν κοινῶν πρα- 
κτικῶν καί κοινῶν ἀνακοινωθέντων δὲν ἐγένετο 
δεκτή. καθώς ἐπεθύμουν ὁ διάλογος νὰ εἶναι ἀνε- 
πίσηµος. Τὸν ἀνεπίσημον διάλογον ὥρισαν ὡς «μή 
δεσμευτικόν», ἄν καὶ οὐδείς διάλογος μεταξύ ἐπι- 
τροπῶν δύναται νὰ ἔχει δεσµευτικόν χαρακτῆρα, 
εἴτε ἀνεπίσημος εἴτε ἐπίσημος, διότι ἀκόμη καὶ ἐάν 
συμφωνήσουν αἱ ἐπιτροπαί, τὰ συμφωνηθέντα δὲν 
ἰσχύουν ἐάν δὲν γίνουν δεκτά ἀπό τὰ σώματα τὰ 
ὁποῖα ἔδωσαν τὴν ἐντολήν εἰς τὰς ἐπιτροπάς. 


(συνεχίζεται) 

ΒΙΡΛΙΟΙΠΙΑΡΟΥΟΩώΑΟΙ0 


«Ἡ Ὀρθόδοξη Ὁμολογία τῆς Ἐκκλησίας 
ἀπό τό 1924 µέχρι σήµερα» 


Ἡ Ἑλληνική Θρησκευτική Κοινότης τῶν Γνησίων 
Ὀρθοδόξων Χριστιανῶν προέβη εἰς μίαν χρησιμωτάτην 
ἔκδοσιν: συνέλεξεν εἰς ἕνα τόµον ἅπαντα τά ἐπίσημα 
ἔγγραφα καί ἐγκυκλίους τά σχετικά µέ τήν ὁμολογίαν 
τῆς Ἐκκλησίας καθώς καί ἄλλα τινά χρήσιμα κείµενα. Ὁ 
Μακαριώτατος Ἀρχιεπίσκοπος τῶν ΓΤ.Ο.Χ. κ.κ. 
Χρυσόστομος ἐπευλόγησε τήν ἔκδοσιν καί ἀπέστειλεν 
εἰς τό ἱστορικόν σωματεῖον τήν ἀκόλουθον ἐπιστολήν. 

Ἰέκνα ἐν Κυρίω ἀγαπητά. 

Χάρις ὑμῖν εἴη παρά Θεοῦ, Πατρός, Υἱοῦ καί Ἁγίου 
Πνεύματος, παρ᾽ ἡμῶν δέ εὐχή καί εὐλογία. 

Ἐκομισάμεθα τό ὑμέτερον ἔγγραφον, περί «Ὀρθοδόξου 
ὁμολογίας τῆς καθ’ ἡμᾶς Ἐκκλησίας τῶν Γ.Ο.Χ. Ἑλλάδος» 
περιέχον ἀναγκαίας καί ὀρθάς κατά καιρούς κατευθύνσεις 
τοῦ πληρώματος τῆς Ἐκκλησίας, διά τάς ἀναφυομένας κρι- 
σιµότητας τοῦ ἱεροῦ τῆς πίστεως ἡμῶν ἀγῶνος. 

Κρίνοµεν προϊόν ζήλου καί ἀγάπής διά τήν µαρτυ- 
ρικήν Ἐκκλησίαν µας τό πονήµάτιον, ὡς ἀπαραίτητον 
ἐχέγγυον διά πάντα πιστόν, κληρικόν κα(λαϊκόν, διό καί 
σᾶς συγχαίροµεν καί εὐχαριστοῦμεν θερμῶς. 

Εἶναι ὄντως ναυτική πυξίς πλεύσεως εἰς τήν τρικυ- 
µιώδη θάλασσαν τοῦ αἰῶνος µας καί ἰδιαιτέρως τῶν 
ἡμερῶν µας. Πᾶς ὁ θέλων ἀληθῶς σωθῆναι, ἤδη ἔχει τόν 
καλόν σύμβουλον καί ὁδηγόν τῆς πορείας του. 

Χαρακτηρίζοµεν δέ τό ἔργον, ὡς συμπλήρωμα κενοῦ, 
ἀπαραίτητον διά κάθε ἰδεολόγον ἀγωνιστήν τῆς εὖσε- 
βείας κληρικόν καίλαϊκόν καί εὐχόμεθα τήν ἀντιμισθίαν 
πλουσιοπάροχον ἐξ οὐρανοῦ. 

Ἡ πρωτοπόρος εἰς τόν ἱερόν ἀγώνα Κοινότης τῶν ΓΟΧ 
ἐβάστασε τό βαρύ φορτίον τούτου ἀπ᾿ ἀρχῆς μέχρις τῆς 
ἐπιφανοῦς ἡμέρας τῆς ἐξόδου τῶν Ίριῶν Ἀρχιερέων εἰς τόν 
ἀγώνα ἐν ἔτει 1935, ὁπότε ἔλαβε πληρότητα ἡ Ἐκκλησία. 
Βλέπομεν δέ µετά χαρᾶς ἀναθάλλουσαν τήν ἐν λόγω 
Κοινότητα εἰς τάς ἡμέρας µας διά τῆς παρούσης συνθέσε- 
ως ἐκ μελῶν µετά θείου ζήλου καί, ἰδιαζόντως τοῦ προ- 
έδρου Αὐτῆς κ. Κων/νου Καραμήτσου, υἱοῦ τοῦ µακαρι- 
στοῦ καί ἀλήστου µνήµης Θεολόγου Σταύρου Καραμή- 
τσου, ὅστις συνεχίζει προθύµως τό ἔργον τοῦ πατρός σου. 

Ἐπιλογίζοντες προσεπευχόµεθα ὅπως ἡ προσδοκία 
ἡμῶν διά τήν ἀνάδειξιν ἔργου γονίµου αὐτῆς, καταστή 
πραγµατικότης. 

Διό καί εὐχόμεθα τήν θείαν σύναρσιν ἐπί τούτω, εἰς 
δόξαν Θεοῦ καί στήριγµόν τοῦ ἱεροῦ τῆς πίστεως Ἀγῶνος 
ἡμῶν. 

7 Ὁ Ἀρχιεπίσκοπος ὁ Ἀθηνῶν ΧΡΥΣΟΣΤΟΜΟΣ 





Ἀξίζει νά παραθέσουµε τόν πίνακα τῶν περιε- 
χοµένων ἐπισήμων κειμένων: 


Χ Ἀντί προλόγου ὑπό τοῦ Μακαριωτάτου Άρχιε- 
πισκόπου Ἀθηνῶν καί πάσης Ἑλλάδος κ.κ. Χρυ- 
σοστόµου Β΄ 

κ Εἰσαγωγή 

κ 1923: Ν. Διάταγμα περί τοῦ νέου «Πολιτικοῦ Ἡμερο- 
λογίου» 

κ 1925:Ἡ Γ΄ ἐμφάνισις τοῦ Τιμίου Σταυροῦ 

κ 1926: Ἵδρυσις τῆς Ἑλληνικῆς Θρησκευτικῆς Κοινότη- 
τος τῶν Γ.Ο.Χ. καί σκοπός αὐτῆς 

Χ 1935: Λιάγγελμα τῶν ἐπανελθόντων ἐκ τοῦ Νέου 
Ἡμερολογίου Τριῶν Ἱεραρχῶν πρός τόν Ὀρθόδοξον 
Ἑλληνικόν Λαόν 

κ 1946: Ἡ ὑπ ἀρ. 59/29-11-1946 Ἐγκύκλιος τῆς Ἱερᾶς 
Συνόδου ὑπό τόν πρώην Φλωρίνης ΧἈρυσόστομον 

Χ 1950:Ἐγκύκλιοι Φεβρουαρίου 1950 καί ὑπ ἀρ. 13/26- 
5-1950 τῆς Ἱερᾶς Συνόδου ὑπό τόν πρώην Φλωρίνης 
Χρυσόστομον 

κ 1966: Ἐγκύκλιος τῆς 1. Συνόδου ὑπό τόν Ἀρχιεπίσκο- 
πον Αὐξέντιον 

χ 1969: Ἀναγνώρισις τῆς ἰσχύος τῶν Ἐπισκοπικῶν χει- 
ροτονιῶν ὑπό τῆς Ρωσσικῆς Ὀρθοδόξου Ἐκκλησίας 
τῆς Διασπορᾶς 

κ 1974: Ἐγκύκλιος ὑπ ἀρ. 1191/5-6-1974 τῆς Ἱερᾶς 
Συνόδου ὑπό τόν Ἀρχιεπίσκοπον Αὐξέντιον 

κ 1983: Ἀναθεµατισµός τοῦ Οἰκουμενισμοῦ ὑπό τῆς 
Ἱερᾶς Συνόδου τῶν Ρώσσων τῆς Διασπορᾶς 

Χ 19868: Ποιµαντορική Ἐγκύκλιος τῆς Ἱερᾶς Συνόδου 
ὑπό τόν Ἀρχιεπίσκοπον Χρυσόστομον Β΄ περί ἆἀνα- 
θεματισμοῦ τοῦ Ν. Καζαντζάκη, τοῦ Χιλιασμοῦ καί 
τῆς Μασωνίας 

κ 1995: Ἡ ὑπ ἀρ. 2/19-9-1995 ἐγκύκλιος τῆς Ἱερᾶς 
Συνόδου ὑπό τόν Ἀρχιεπίσκοπον Ἀρυσόστομον Β΄ 

χ 19956: Ἀναθεματισμός τοῦ Οἰκουμενισμοῦ ὑπό τῆς Ἱερᾶς 
Συνόδου ὑπό τόν Ἀρχιεπίσκοπον ΧἈρυσόστομον Β΄ 

κ 2001: Καθαγιασµός τοῦ Ἁγίου Μύρου ὑπό τῆς Ἱερᾶς 
Συνόδου ὑπό τόν Ἀρχιεπίσκοπον Ἀρυσόστομον Β΄ 

κ 2002: Ἐγκύκλιος τῆς 28-6-2002 τοῦ Αρχιεπισκόπου 
Χρυσοστόμου Β΄ 

κ 2006: Δελτίον Τύπου διαμαρτυρίας τῆς Ἑλληνικῆς 
Θρησκευτικῆς Κοινότητος «περί ἀμφισβητήσεως τῶν 
Μυστηρίων τῶν Τ.Ο.Χ.» 

κ Παράρτημα 

Χ Ἀκολουθία τῆς Τ΄ ἐμφανίσεως τοῦ Τιμίου Σταυροῦ 


Τό βιβλίον διατίθεται δωρεάν ἀπό τάς κατά τόπους 
ἐνορίας τῆς Ἐκκλησίας τῶν Γ.Ο.Χ. 

-------- αρα. 





ΙΕΡΑΙ ΠΑΝΗΓΥΡΕΙΣ 





ὁ Τήν Κυριακή τῆς Σταυροπροσκυνήσεως 9/22 Μαρ- 
τίου καί εἰς τό πλαίσιο τῆς ἑορτῆς τῶν Ἁγ. Τεσσα- 
ράκοντα μαρτύρων ὁ Σεβ. Μητροπολίτης Πειραιῶς καί 
Σαλαμῖνος κ. Γερόντιος προέστη τῆς καθιερωµένης ὡς 
β΄ πανηγύρεως τῆς Ἱ. Μονῆς Ἁγ. Ἀρτεμίου Κορυδαλ- 
λοῦ. 





ὦ Τήν Τρίτη 11/24 Μαρτίου µέ µοναστηριακή τάξη καί 
εὐπρέπεια ἑόρτασε τήν ἐτήσια πανήγυρίτης ἡ Ἱ. Μονή 
Ἁγ. Σωφρονίου Κουβαρᾶ. Τῆς 6. Λειτουργίας τῶν Προ- 
ηγιασµένων Ἱιμίων δω, προέστη ὁ Σεβ. Μητρο- 
πολίτης Λαρίσης καί λς ταμῶνος κ. Ἀθανάσιος, ἐνῶ 
ὁ συπρι οσευχόµενος οἰκεῖος Μη- 


τόν θ. Λόγο ἐκήρυξεδς 
νς Σεβ. Ἀττη πένα οιωτίας κ. Χρυσόστομος. 


ᾧ Τό Σάββατο τοῦ ἰθτοίδ. 3/4-4 ἑορτάσθηκε ἡ 
ἐτήσια πανήγυρις τοῦ ἱδρυματικοῦ Ἱ. παρεκκλησίου 
Ρόδον τό Ἀμάραντον Πειραιῶς τῆς ὁμωνύμου φι- 









. ΤΗΝ ΔΙΑΚΟΝΙΑΝ 60ΟΥ ΠΛΗΡΟΦΟΡΗΟΟΝ 


λοπτώχου ἀδελφότητος Κυριῶν καί Δεσποινίδων. Τῆς 
ἱερᾶς πανηγύρεως, µέ κανονική ἄδεια τοῦ Σεβ. Μητρο- 
πολίτου Πειραιῶς καί Σαλαμῖνος κ. Γεροντίου, προέστη 
ὁ θεοφ. Ἐπίσκοπος Βρεσθένης κ. Θεοδόσιος. 

ὦ Μέτήν πρέπουσα λαμπρότητα ἑορτάσθηκε τήν τρίτη 
25-3/7-4 τῆς σωτηρίας ἡμῶν τό κεφάλαιον, δηλαδή ἡ 
µεγάλη θεοµητορική ἑορτή τοῦ Εὐαγγελισμοῦ τῆς Θε- 
οτόκου, ἀλλά καί ἡ ἐπέτειος τῆς ἡρωϊκῆς ἐπαναστάσε- 
ως τοῦ 1821. Ὁ Σεβ. Μητροπολίτης Ἀχαῖας καί πάσης 
Πελοποννήσου κ. Καλλίνικος προέστη τῆς πανηγύρεως 
τοῦ ἱστορικοῦ ἱεροῦ Ναοῦ Εὐαγγελισμοῦ τῆς Θεοτόκου 
Κέρτεζης Καλαβρύτων. Προεξάρχοντος τοῦ Σεβ. Μη- 
τροπολίτου Λαρίσης καί Πλαταμῶνος κ. Ἀθανασίου 
ἐτελέσθη ἡ ἐτήσια ἑορτή τοῦ Καθεδρικοῦ Ἱ. Ναοῦ Εὐ- 
αγγελισμοῦ τῆς Θεοτόκου Λαρίσης. Ὁ Σεβ. Μητρο- 
πολίτης Εὐρίπου καί Εὐβοίας κ.Ἰουστῖνος προέστη τῶν 
ἱερῶν ἀκολουθιῶν πού τελέσθησαν εἰς τόν πανη- 
γυρίζοντα Καθεδρικό Ἱ. Ναό Εὐαγγελισμοῦ τῆς 6Θε- 
οτόκου Χαλκίδος. Τῆς ἱερᾶς πανηγύρεως τοῦ Ἱ. Ναοῦ 
Εὐαγγελισμοῦ τῆς Θεοτόκου Καραβά Πειραιῶς 
προέστη ὁ οἰκεῖος Μητροπολίτης Σεβ. Πειραιῶς καί Σα- 
λαμῖνος κ. Γερόντιος, ἐνῶ στόν Μ. Ἑσπερινό καί τήν 
λιτάνευση τῆς ἱερᾶς εἰκόνος ἐκτός τοῦ οἰκείου ἱεράρχου 
ἔλαβε µέρος καί ὁ θεοφ. Ἐπίσκοπος Μαραθῶνος κ. 





Φώτιος. Στό πλαίσιο τῆς μεγαλωνύμου ἱερᾶς αὐτῆς 
ἑορτῆς ὁ Σεβ. Μητροπολίτης Ἀττικῆς καί Βοιωτίας κ. 
Χρυσόστομος ἱερούργησε στόν πανηγυρίζοντα]Ἱ. Ναόν 
Εὐαγγελισμοῦ τῆς Θεοτόκου Θηβῶν. Ὁμοίως µέ ἰδιαίτε- 
ρη κατάνυξη ἑόρτασαν καί τήν ἐτήσια πανήγυρίτους οἱ 
ἀφιερωμένοι εἰς τήν Πάναγνο Κόρη τῆς Ναζαρέτ ἱεροί 
Ναοί Καβάλας, Μεταμορφώσεως Ἀττικῆς, Σαλαμῖνος, 
Λουτρακίου, Ζευγολατειοῦ Κορινθίας καί Δομβραίνης 
Θηβών. 

ὦ Μέ ἰδιαίτερη κατάνυξη καί θρησκευτική εὐλάβεια 
ἑορτάσθηκε ἡ Κυριακή τῶν Βαΐων εἰς τόν καθεδρικό Ἱ. 
Ναό Ἁγ. Νικολάου Ἀχαρνῶν. Μετά τό πέρας τῆς εὖχα- 

ριστιακῆς συνάξεως εἰς τήν ὁποίαν προέστη ὁ Σεβ. Μη- 
τροπολίτης Ἀττικῆς καί Βοιωτίας κ. Χρυσόστομος καί 
μέ τήν πάνδηµη συµµετοχή τοῦ φιλεόρτου λαοῦ ἐτε- 
λέσθη λαμπρή λιτανεία ὅπου κλῆρος καί λαός «ὡς οἱ 
παῖδες τά τῆς νίκης σύμβολα φέροντες» ὑμνοῦν τόν «ἐπί 
πώλου ὄνου καθεζόµενον» Σωτῆρα Χριστόν. Κατά 
ἀρχαιοτάτη λειτουργική παράδοση κατά τήν Κυριακή 
τῶν Βαϊων ἐτελεῖτο λιτανεῖα, ἡ ὁποία δυστυχῶς κα- 
τηργήθη στίς πόλεις καθώς φαίνεται κατά τούς δύσκο- 
λους χρόνους τῆς Τουρκοκρατίας. Ἡ μεγαλόπρεπη αὐτή 
λειτουργική πράξη διετηρήθη µέχρι τίς ἡμέρες µας καί 
τελεῖται στά νησιά τῶν Κυκλάδων Μῆλο καί Κίµωλο. 

ὦ Τήν Τρίτη τῆς Διακαινησίμου 8/21 Ἀπριλίου καθ’ ἥν 
ἡμέρα ἑορτάζουμε τά θαυμάσια τῆς Ὑπεραγίας Θεοτό- 
κου ὁ 2εβ. Μητροπολίτης Πειραιῶς καί Σαλαμῖνος κ. 
Γερόντιος ὡς τοποτηρητής τῆς Ἱ. Μητροπόλεως Κρή- 
της, προέστη τῆς πανηγύρεως τοῦ ἑορτάζοντος Ἱ. πα- 
ρεκκλησίου Παναγίας Πορταϊτίσσης εἰς Σµάρι Καστε- 
λίου. Ὁμοίως τῇ αὐτῇ ἡμέρᾳ πανηγύρισαν ὁ ὁμώνυμος 





Ἱ. Ναός Καλλιθέας Ἀθηνῶν, καθώς ἐπίσης ἡ συνώνυµος 
Ἱ. Μονή εἰς Δυτικόν Πέλλας, τά]. Ἠσυχαστήρια εἰς Δό- 
ξα Θεσ/νίκης καί εἰς Ἀρτέμιδα Ἀττικῆς. 


ὦ Τήν Παρασκευή τῆς Διακαινησίμου 11/24 Ἀπριλίου, 
ἡμέρα κατά τήν ὁποίαν ἑορτάζομεν τό ὑπερφυές θεο- 
µητορικό θαῦμα τῆς Ζωοδόχου Πηγῆς, πανηγύρισαν µέ 
µοναστηριακή τάξη καί λαμπρότητα αἱ Ἱ. Μοναί Ζωο- 
δόχου Πηγῆς Πατρῶν καί Κοσµμοσωτήρας Κυρονερίου 
Ἀττικῆς. Εἰς τήν πανήγυριν τῆς πρώτης προέστη ὁ Σεβ. 
Μητροπολίτης Ἀχαῖας καί πάσης Πελοποννήσου κ. 





Καλλίνικος, ἐνῶ εἰς τήν ἑορτήν τῆς δευτέρας συνευχο- 
µένου ἐν τῷ ἱερῷ βήµατι τοῦ οἰκείου ἱεράρχου Σεβ. Μη- 
τροπολίτου Ἀττικῆς καί Βοιωτίας κ. Χρυσοστόμου, 
ἱερούργησε ὁ Θεοφ. Ἐπίσκοπος ΧἈριστιανουπόλεως κ. 


Γρηγόριος. 





ϕ 


ὦ Τό Σάββατο τῆς Διακαινησίμου 12/25 Ἀπριλίου εἰς 
τήν Ἱ. Μονή Ἁγ. Μαρίνης Κερατέας λιτανεύθηκε µετά 
τό πέρας τῆς ἀναστάσιμης ϐ. λειτουργίας ἡ θαυμα- 
τουργός εἰκόνα τῆς Παναγίας τῆς Τοργοὐπηκόου. Ἡ θε- 
οµητορική εἰκόνα ἀποτελεῖ γιά τήν Ἱ. Μονή ἔνθεο φυ- 
λακτήριο καί λιτανεύεται καθ’ ἔτος τό Σάββατο τῆς Δια- 
καινησίµου µέ τήν προβλεπόΠενη ἁγιορείτικη τάξη. Τῆς 
πανηγυρικῆς συνάξεως προέστη ὁ Σεβ. Μητροπολίτης 
Ἀττικῆς καί Βοιωτίας κ. Χρυσόστομος, συµπαραστα- 
τούµενος ὑπό τοῦ Σεβ. Μητροπολίτου Πειραιῶς καί Σα- 
λαμῖνος κ. Γεροντίου καί τοῦ ἱεροῦ κλήρου, ἐνῶ ἄξια 
ἀναφορά ὑπῆρξε ἡ ἐκπροσώπησιςἹ. Μονῶν καί ἡ πάν- 

δηµπ συμμετοχή τοῦ χριστεπωνύµου πληρώματος. 

ὁ Την Κυριακή τοῦ Ἀντίπασχα 13/26 Ἀπριλίου πα- 
νηγύρισε ὁ δισυπόστατος Ἱ. Ναός Ἁγ. Τριάδος καί 
Ἀποστόλου Θωμᾶ Κολινδροῦ. 


ὦ' Ἀῄέσα στό πλαίσιο τῆς ἀναστάσιμης πανδαισίας καί 
σύμφωνα µέτό παλαιό καί εὐλογημένο ἔθιμο κάθε χρόνο 
τήν Κυριακή τῶν Μυροφόρων ἡ θαυματουργός εἰκόνα 
τοῦ Ἀρχιστρατήγου Μιχαήλ, πού εἶναι ἀποθησαυρισμένη 
στήν Ἱ. Μονή Παμμεγίστων Ταξιαρχῶν εἰς τά Νένητα 
Χίου, λιτανεύεται χάριν εὐλογίας καί ἁγιασμοῦ τῶν 
πιστῶν κατοίκων τῆς περιοχῆς. Ἡ ἱερά εἰκόνα, πού λιτα- 
νεύεται µετά τό πέρας τῆς ἀναστάσιμης ϐ. Λειτουργίας 
ἀπό τήν παλαιοτάτη Ἱ. Μονή ἕως τό χωριό Νένητα, συ- 
νοδεύεται ἀπό µεγάλο πλῆθος πιστῶν, πού ἀκολουθεῖπε- 
ζοπορώντας ἐπί δίωρο καί παρακολουθεῖ µέ ἱερή 
εὐλάβεια τίς σχετικές δεήσεις ὡς καί τήν ἀνάγνωση τῶν 
ἀναστασίμων εὐαγγελικῶν περικοπῶν. Οἱ κάτοικοι τῶν 
Νένητων, γιά τούς ὁποίους ἡ ἡμέρα αὐτή εἶναι σημεῖο 
ἀναφορᾶς, ὑποδέχονται στό χωριό τους τήν ἐφέστια 
εἰκόνα τοῦ Ἀρχαγγέλλου Μιχαήλ µέκωδωνοκρουσίες καί 





θυµιάµατα. Τοῦ ἱεροπρεποῦς καί ἰδιόμορφου αὐτοῦ ἑορ- 
τασμοῦ τήν Κυριακή τῶν Μυροφόρων 20-4/3-5προέστη 
ὁ Τοποτηρητής τῆς νήσου Σεβ. Μητροπολίτης Ἀττικῆς 
καί Βοιωτίας κ. Χρυσόστομος. 

ὦᾧ Μέ ὑποδειγματική εὐταξία «καθώς πρέπει τοῖς 
Ἁγίοις» ἑορτάσθηκε γιά µία ἀκόμη χρονιά ἡ μνήμη τοῦ 
µεγαλομάρτυρος ἍἉγ. Γεωργίου στούς ὁμωνύμους Ἱ. 
Ναούς Θεσ/νίκης, Κατερίνης, Πειραιῶς, Κερατσινίου 
Ἄνω Λιοσίων, Θέρμης, Θρακομακεδόνων, Ἁγ. Πνεύμα- 
τος Σερρῶν καί Πυργί Σάμου. Ὁ Σεβ. Μητροπολίτης 
Πειραιῶς καί Σαλαμῖνος κ. Γερόντιος τήν παραμονή τῆς 
ἑορτῆς προέστη τοῦ Μ. Ἑσπερινοῦ ὡς καί τῆς λιτα- 
νεύσεως τῆς ἱερᾶς εἰκόνος εἰς τόν πανηγυρίζοντα Ἱ. 
Ναόν Ἁγ. Γεωργίου Ταμπουρίων Πειραιῶς. Ὁ ὡς ἄνω 
ἱεράρχης τήν κυριώνυµο ἡμέρα τῆς ἑορτῆς ἱερούργησε 
εἰς τόν ἑορτάζοντα Ἱ. Ναόν Ἁγ. Γεωργίου Κερατσινίου, 
ἐνῶ τό ἀπόγευμα τῆς αὐτῆς ἡμέρας καί στό πλαίσιο τῆς 
' πανηγύρεως τοῦ ὡς ἄνω νασῦ χοροστάτησε εἰς τόν µε- 
θεόρτιο ἑσπερινό καί ἀκολούθως ἡγήθηκε τῆς ἱερᾶςλι- 
τανείας τῆς εἰκόνος τοῦ Ἁγίου. 





Προεξάρχοντος τοῦ Σεβ. Μητροπολίτου Ἀττικῆς καί 
Βοιωτίας κ. Ἀρυσοστόμου ἑορτάσθη ἡ πανήγυρις τοῦ Ἱ. 
Ναοῦ Άγ. Γεωργίου Ἄνω Λιοσίων. 


ὁ Σέ συνιερουργία µετά τοῦ Σεβ. Μητροπολίτου ΠΠει- 
ραιῶς καί Σαλαμῖνος κ. Γεροντίου ὁ Σεβ. Μητροπολίτης 
Ἀττικῆς καί Βοιωτίας κ. Χρυσόστομος προέστη τήν Τα- 
ρασκευή 25-4/8-5 τῆς ἐτησίας πανηγύρεως τῆς Ἱ. 
Μονῆς Ἁγ. Μάρκου Κορωπίου. 


ΧΕΙΡΟΤΟΝΙΑ 





Μέσα στό πλαίσιο τῆς πανηγύρεως τοῦ Ἱ. Ναοῦ 
Εὐαγγελισμοῦ τῆς Θεοτόκου Θηβῶν ὁ Σεβ. Μητρο- 
πολίτης Ἀττικῆς καί Βοιωτίας κ. Χρυσόστομος ἐχει- 
ροτόνησε πρεσβύτερο τόν Διάκονο π. Στυλιανό Κο- 
µνηνό. Ὁ νεοχειροτονηθείς ἱερεύς πνευματικό τέκνο 
τοῦ πανοσιολογιωτάτου Ἀρχιμ. Ἠλίου Τσίκνα εἶναι 
ἔγγαμος πατήρ δύο τέκνων καί προήχθη εἰς τόν β΄ 
βαθμό τῆς ἱερωσύνης µετά ἀπό ὀκταετῆ θεοφιλή δια- 
κονία. 

